بابه‌تی دیکه2011-09-11گروپی چیای کوردستانپۆست: بەرهەم ساڵح و كابینەكەى بەشێوەیەك ڕیسوا و شەرمەزاربوون ئەیانەوێت بەشاردنەوەى بابەتە كارەساتبارەكان و لێدوان و ڕاگەیاندنى چەواشە خەڵك فڕیوبدەن و گەندەڵیەكان پەردەپۆش بكەن و باڵانسى حكومەتە شكست خواردووەكەیان ڕاست بكەنەوە ، بەئاشكرا ڕاگەیاندنەكانیان كەوتوونەتە فڕێدانى ئامارى پڕلەدرۆ و هەواڵى پڕۆژەى هەڵبەستراوى بێ بنەما بەشێوەیەك ڕیسواو دەستەوەستان بوون و سەریان لێ شێواوە لەو هەموو بەرنامە و پڕۆژە خەیاڵى و چاكسازیەیى بەدەرزەن ئەیاندا بەگوێیى ئەو میللەتەدا شەوانە دێن لەڕاگەیاندنەكانیانەوە ئەڵێن ئەمڕۆ لەفڵانە ناحیە و قەزا و دێهاتە ئەوەنە كەسە سلفەى زەواجی وەرگرتووە !! خوێنەرانى بەڕێزى كوردستانپۆست ... ماوەیەك پێش ئێستا وەزیرى تەندروستى ڕایگەیاند كەوا ڕەوشى تەندروستى هەرێم و سیستەمەكەى زۆر سەركەتووە بەشێوەیەك لەپێش ناوچەكانى ترى عێڕاقەوەیە ڕاگەیاندنەكانیشیان وەك ئەوەى هەنگیان لەدارا دۆزیبێتەوە بەپەلە كەوتنە بانگەشە و چەواشەكارى و شەوانە و ڕۆژانە ئەم لێدوانەیان بەمیللەت ئەفرۆشتەوە ، تالەنووسینێكدا بەكۆمەڵێك بەڵگەو دیكۆمێنت بەهەموو لایەكمان ڕاگەیاند كەئەمە درۆیەكى زۆر گەورەو شاخدارە بەپێچەوانەوە ئێمە پێمانوایە ڕەوشى تەندروستى هەرێم لەوپەڕى كارەساتدایە . دواتر لەڕاپۆرتێكى چاوەروان نەكراودا لەناوەڕاستى مانگى هەشتى ڕابردوودا كەناڵى ئاسمانى جەزیرە بۆیەكەم جار باسى بوونى ماددەى یۆرانیۆمى كرد لەكەش و ئاو هەواى هەرێمى كوردستاندا و دەریاچەى دووكانیشى بەنموونە هێنایەوەو ڕایگەیاند كەئەمە زیانى تەندروستى گەورەى داوە لەخەڵكى كوردستان بەتایبەتیش شارى سلێمانى . دیسانەوە بەپەلە تاهیرهەورامى وەزیرى تەندروستى هاتە سەرخەت و لەڕۆژنامەى ئاسۆى بەرهەم ساڵح (ژمارە 1537 ، 22 / 8 / 2011) زۆربەتووندى ئەمەى ڕەتكردەوەو ڕۆژنامەى ئاسۆ بەمانشێتى گەورە ڕایگەیاند ... وەزیرى تەندروستى هەرێم ، پیس بوونى ئاوى دووكان ڕەت دەكاتەوە . خوێنەرانى بەڕێزى كوردستانپۆست . تەنها دوو ڕۆژ دواى ئەم لێدوانەى جەنابى وەزیر ، ووتەبێژە موحتەڕەمەكەى وەزارەتى تەندروستى سەدوهەشتا پلە پێچەوانەى جەنابى وەزیر بەئاكانیوزى ڕایگەیاند بەنیازین نمونەى ئاوى دوكان بنێرین بۆ بەغدا بۆ دڵنیابوون لەبوونى یۆڕانیۆم . ((واتا دواى ڕاپۆرتەكەى كەناڵى جەزیرە پشكنین بۆ ئاوى دوكان هەر نەكراوە بەنیازن بیكەن و بینێرن بۆ بەغدا واتا لەكوردستان پشكنینەكە هەر ناكرێ ، كەچى جەنابى وەزیر دێ لەخۆیەوە بانگشەى ئەوە ئەكا لەپێش عێراقەوەیەن)) . ئێستا دیسانەوە بۆ جارێكى تر بۆپەردەپۆش كردنى زیاترى ئەم كارەساتەو شاردنەوەى لەخەڵكى كوردستان و شارى سلێمانى چەند ڕۆێكە ڕاگەیاندنە چەواشەكارەكانى پارتى و یەكێتى لەسەر لێدوانى تاهیرهەورامى وەزیرى تەندروستى كەوتوونەتەوە لێدانەوەى ئەو قەوانە سواوەو ئەڵێن ڕەوشى تەندروستى هەرێم لەپێش ناوچەكانى ترى عێڕاقەوەیە . ((ئێمە تەمەنا ئەكەین وابێ و لەپێش عێراقەوە بین و كەش و هەوایەكى پاك و تەندروستمان هەبێت ، بەڵام بەداخەوە نەك هەر وانیە ئێمە داوا ئەكەین ئەمانە بدرێن بەدادگا لەجیاتى ئەوەى هەموو هەوڵ و تواناكانى خۆیان بخەنەگەڕ لەسەر ئەو هەموو كارەساتانەى كەڕۆژانە لەسایەیى ئەمانەوە بەرۆكى سیستەمەكەى گرتووە كەچى دێن چەواشەكاری ئەكەن و خەڵك فڕیو ئەدەن)) . ئێمە پێمانوایە ئەو لێدوانانەیان بۆ دوو مەبەستە ... 1) بۆچەواشەكردنى خەڵك و شاردنەوەى ئەو هەموو كارەساتانەیە كەلەسیستەمى تەندروستى كوردستاندا هەیە . 2) بەپێچەوانەى كوردستان وەزارەتى تەندروستى بەغدا بڕیارى داوە هەموو تووشبووانى شێرپەنجە بنێرێتە دەرەوە بۆ چارەسەر ، ئەمانە لێرە ئەم بانگەشە و ڕیكلامانە ئەكەن بۆ ئەوەى لێرە تووشبووانى شێرپەنجە ئەم داوایە نەكەن . ئێمە زۆر ناچینە ناو ناوەرۆكى ئەو هەموو كارەساتانەى كەهەن و ڕووئەدەن ڕۆژانە ، وەنایەین جارێكى تر هەموو ئەو زانیارى و داتا و ڕاپۆرت و ئامار و بەڵگانەى لەنووسینەكانى ڕابردوودا خستوومانەتە ڕوو دیسان بیانخەینەوە ڕوو ، ئێوەى بەڕێز تەنها سەیرى ئەم هەواڵ و ڕاپۆرت و بەدواداچوونە تازانەى خواروەوە بكەن كەئى دوو سێ هەفتە لەمەوبەرن ئەوسا ئێوە بڕیاربدەن ڕەوشى تەندروستى ئەو حكومەت و وەزارەتە گەندەڵە چۆنە و سیستەم و ڕەوشەكە چەندە لەدواوەیە ؟ . _ جەنابى وەزیرى تەندروستى ئەڵێ لەپێش ناوچەكانى دیكەى عێڕاقەوەیە . کوردستانی - ڕەوشی تەندروستی هەرێم لەپێش ناوچەکانی دیکەی عێراقدایە 8-Sep-11 [15:50 هەولێر 8 ئەیلول / سەپتەمبەر (PNA) � ئەمڕۆ لەمیانەی دیداری نێوان نوێنەری رێکخراوی تەندروستی جیهانی و وەزیری تەندروستی رەوشی تەندروستی هەرێم تاوتوێکرا، بەو هیوایەی لەداهاتودا ئەم پەیوەندییە پەرەی پێبدرێت. بەپێی راگەیندراوێکی وەزارەتی تەندروستی کە دانەیەکی ئاڕاستەی ئاژانسی پەیامنێر کراوە تیایدا هاتووە: ئەمڕۆ د.تاهیر هەروامی وەزیری تەندروستی لەگەڵ نوێنەری رێکخراوی تەندروستی جیهانی لەهەرێمی کوردستان و باسی لەچۆنیەتی کاراکردنی زیاتر کەرتی تەندروستی لەهەرێمی کوردستان کرد و .............. هتد . _ ئینجا سەیرى ئەم هەواڵ و بەدوا داچوونانەى خوارەوە بكەن((تەنها بەگەڕانێكى خێرا بەناو چەند سایتێكدا ئەمانەمان دەرهێنا)) دواجار ئێوە هەر خۆتان بڕیاربدەن ئەبێ ڕەوشى تەندروستى كوردستان لەسایەیى ئەم دەسەڵاتە گەندەڵە مافیایە چۆن بێ ؟ .... 1)) سێ نەخۆشخانەی تایبەت دادەخرێن . ((نەخۆشخانەكەی وەزیری تەندروستیی مەرجی پێویستی تێدا نییە)) . سێ نەخۆشخانەی تایبەت دادەخرێن �نەخۆشخانەكەی وەزیری تەندروستیی مەرجی پێویستی تێدا نییە� راپۆرتی: دانێر قەرەداغی سەرۆكی لیژنەی بەدواداچوونی نەخۆشخانە تایبەتەكان لە فەرمانگەی تەندروستیی سلێمانی، ئاشكرای دەكات: �ئەو بینایانەی ئێستا كراونەتە نەخۆشخانەی تایبەت، لەگەڵ مەرجەكانی نەخۆشخانەدا یەكناگرنەوە‌و پاركیان تێدا نییە‌و لە بنەڕەتدا بۆ نەخۆشخانە دروست نەكراون�. وەزارەتی تەندروستیی‌و شارەوانیی‌و سەندیكای پزیشكان، لەكردنەوەی نەخۆشخانەی تایبەتدا چەند مەرجێكی زانستییان داناوە، وێڕای چەند مەرجێكی بیناسازیی دیکه، كە بە وتەی سەرۆكی لیژنەی بەدواداچوونی نەخۆشخانە تایبەتەكان، ئەو مەرجانە لە نەخۆشخانە تایبەتییەكانی سلێمانیدا نین�. نەخۆشخانەی �سۆمای تایبەت� یەكێكە لە نەخۆشخانە ئەهلییە تایبەتەكانی سلێمانی‌و تایبەتە بە نەشتەرگەریی ژنان‌و منداڵبوون‌و نەشتەرگەریی گشتیی، ئەم نەخۆشخانەیە كە خاوەندارییەكەی دەگەڕێتەوە بۆ د. تاهیر هەورامی، وەزیری تەندروستی حكومەتی هەرێمی كوردستان، بەیەكێك لەو نەخۆشخانانە دادەنرێت كە مەرجە پێویستەكانی نەخۆشخانەی تایبەتی تێدا نییە. ئەندازیار فەرەیدون محەمەد، لێپرسراوی لقی مۆڵەتی شارەوانیی سلێمانی، هۆكاری پێدانی مۆڵەت بە نەخۆشخانەی �سۆمای تایبەت� بۆ ئەوە دەگه‌ڕێنێتەوە، كە ئەو نەخۆشخانەیە لە ساڵانی (2007 بۆ 2008) مۆڵەتی وەرگرتووە، رێنماییەكانی مۆڵەتیش لە (1/11/2010)دا گۆڕانكاریی بەسەردا هاتووە. بەپێچەوانەوە، ئەكرەم مینا خزر، بەڕێوەبەری كارگێڕیی نەخۆشخانەی �سۆمای تایبەت�، بە �رۆژنامە�ی راگەیاند: �لە مانگی (4/2010)وە مۆڵەتمان وەرگرتووەو لە مانگی (5/2010)وە نەخۆشخــانەكەمان كردووه‌تەوەو لەخزمەتی نەخۆشدایە. مۆڵەتی رەسمیشمان لە وەزارەتی تەندروستیی‌و سەندیكای پزیشكان وەرگرتووە�. نەخۆشخانەی �سۆمای تایبەت�، لە بینایەكی چوار نهۆمی پشتی شەقامی ئۆرزدی دایە‌و نزیكەی (30) پزیشكی پسپۆڕ‌و (60) كارمەندی هەیە. ناوبراو، دان بەوەشدا دەنێت: �هەموو نەخۆشخانە ئەهلییەكان، مەرجی تەواویان نییە�، ئەوەشی خستە ئەستۆی ئەو لیژنانەی تایبەتمەندكراون بۆ بەدواداچوونی ئەو مەرجانەی پێویستە بۆ نەخۆشخانەیەكی ئەهلیی هەبێت. نەبوونی مەرجی پێویست لە نەخۆشخانە تایبەتییەكاندا، لەكاتێكدایە كە پێشتر سێ نەخۆشخانە لەبەر هەمان هۆكار داخراون، بەڵام لە ئێستادا چاو لە كەموكورتییەكانی نەخۆشخانەكانی تر دەكرێت. سەرۆكی لیژنەی بەدواداچوونی نەخۆشخانە تایبەتەكان ئەوەشی ئاشكرا كرد: لە بەرنامەیاندایە نەهێڵن نەخۆشخانەی شەوانەڕۆژی نەخۆش وەربگرێت، �لەبەرئەوەی مەرجی داخڵبوونی نەخۆشی نییە‌و بڕیارە لەهەفتەی داهاتوودا، دوو نەخۆشخانەی تریش دابخەن . 2)) نه‌بونی وه‌رقه ده‌بێتـه كێشه له به‌شی فریاكه‌وتنی نه‌خۆشخانه‌ی كفری .  9/9/2011 روداوێكی هاتوچۆ له شاری كفری بووه هۆی برینداربونی 9 كه‌س، له‌به‌ر نه‌بوونی وه‌رقه‌ی ره‌وانه‌كردنی نه‌خۆش له به‌شی فریاكه‌وتنی نه‌خۆشخانه‌ی كفری بۆ ماوه‌ی یه‌ك سه‌عات برینداره‌كان له ره‌وانه‌كردن دوا كه‌وتن. ئیحسانی مه‌لا فواد، كفری: له ئاهه‌نگێكی زه‌ماوه‌ندا ئه‌مڕۆ هه‌ینی روداوێكی هاتوچۆ له شاری كفری ڕویداو له ئه‌نجامدا 9 برینداری لێكه‌وته‌وه، دوای ئه‌وه‌ی برینداره‌كان گه‌یه‌ندرانه نه‌خۆشخانه‌ی كفری‌و هه‌ندێكیان برینه‌كه‌یان سه‌خت بووه‌و جێگای مه‌ترسی بوون، به‌ڵام له‌به‌ر نه‌بونی وه‌ره‌قه‌ی ره‌وانه‌كردن له‌لایه‌ن به‌شی فریاكه‌وتنی نه‌خۆشخانه‌كه‌وه بۆماوه‌ی یه‌ك سه‌عات برینداره‌كانیان له ره‌وانه‌كردن دواخستووه. سایتی ئاوێنه زانیویه‌تی كه ئیداره‌ی نه‌خۆشخانه‌كه وه‌رقه‌ی ره‌وانه‌كردنی نه‌خۆشی تیا نه‌بووه، له‌كاتی هاتنی برینداره‌كاندا، دكتۆرێك هه‌وڵی داوه به ده‌ست وه‌ره‌قه‌كه بكات، به‌ڵام لایه‌نی به‌رپرس وه‌ره‌قه ده‌ستنوسه‌كه‌ی قبوڵ نه‌كردووه. له باره‌ی كێشه‌كانی به‌شی فریاكه‌وتنی نه‌خۆشخانه‌ی كفری كارمه‌ندی به‌شه‌كه ئازاد قادر به سایتی ئاوێنه‌ی راگه‌یاند: گرفتی سه‌ره‌كی به‌شه‌كه‌ی ئێمه له‌وه‌دایه كه: به‌شی ژنان‌و پیاوان زۆر له‌یه‌كتره‌وه دورن، جگه له‌وه‌ی ئه‌و ژوره‌ی كه‌ره‌سته‌ی برینپێچی‌و ئامێره پزیشكیه‌كانی تری لێیه هه‌ر زۆر دورتره ، ئه‌مه‌یش وای كردووه پزیشكه‌كان نه‌توانن به باشی فریای نه‌خۆشه‌كان بكه‌ون . 3)) نه‌بوونى ده‌رمان بۆ نه‌خۆش له‌بنكه‌كانى ته‌ندروستى حكومى، نیگه‌رانى نه‌خۆشه‌كانى لێده‌كه‌وێته‌وه 08-08-2011 كوردیو - هه‌ولێر - ئه‌ڵوه‌ند كوێستانى به‌هۆى ئه‌وه‌ى له‌نه‌خۆشخانه حكومییه‌كان له‌كاتى نووسینى چه‌ندین جۆره ده‌رمان بۆ نه‌خۆشه‌كان له‌لایه‌ن پزیشكه‌كانه‌وه، كه‌چى زۆربه‌ى ئه‌و ده‌رمانانه بوونیان نییه‌و نه‌خۆشه‌كه ناچار ده‌بێت له‌ده‌ره‌وه بیانكڕێت، وه‌زاره‌تى ته‌ندروستى ئاماژه به‌وه‌ده‌كات ئه‌و مه‌سه‌له‌یه په‌یوه‌ندى به‌بنكه ته‌ندروستییه‌كان و نه‌خۆشه‌وه هه‌یه.(د. خالیس قادر) به‌ڕێوه‌به‌رى راگه‌یاندنى وه‌زاره‌تى ته‌ندروستى له‌میانه‌ى لێدوانێكیدابۆ كوردیو رایگه‌یاند، به‌شێك له‌و پزیشكانه‌ى ده‌رمان بۆ نه‌خۆشه‌كان ده‌نووسن ده‌رمانى وا ده‌نووسن له‌ناو ده‌رمانخانه‌ى نه‌خۆشخانه‌كه نییه، بۆیه ئه‌و نه‌خۆشه ناچار ده‌بێت له‌ده‌ره‌وه بیانكڕێت، كه‌ئه‌وه‌ش بارگرانییه.هه‌روه‌ها ناوبراو ووتیشى: فشارێكى زۆریش له‌سه‌ر بنكه ته‌ندروستییه‌كان هه‌یه‌و زۆر جار ئه‌و ده‌رمانانه به‌ش ناكات و نه‌خۆش ناچار ده‌بێت له‌ده‌ره‌وه بیانكڕێت. 4)) زۆرترین نه‌خۆشخانه‌ی ئه‌هلی له‌سلێمانییه . به‌پێی ئامارێكی وه‌زاره‌تی ته‌ندروستی، زۆرترینی نه‌خۆشخانه ئه‌هلییه‌كان له‌شاری سلێمانین، به‌ڵام ژماره‌یه‌كی زۆری ئه‌و نه‌خۆشخانانه پابه‌ند نین به‌ڕێنماییه‌كانی وه‌زاره‌تی ته‌ندروستیەوە. رۆژنامەی ئاوێنه: به‌پێی ئه‌و ئاماره‌ی ده‌ست ئاوێنه كه‌وتووه، له‌هه‌رێمی كوردستاندا 36 نه‌خۆشخانه‌ی ئه‌هلی هه‌یه، به‌ڵام زۆرترینی له‌شاری سلێمانییه كه 18 نه‌خۆشخانه‌یه، 13 نه‌خۆشخانه‌ش له‌هه‌ولێر‌و 5 نه‌خۆشخانه‌ش له‌دهۆكه.سه‌رچاوه‌یه‌ك له‌وه‌زاره‌تی ته‌ندروستی به‌ئاوێنه‌ی راگه‌یاند كه نه‌خۆشخانه ئه‌هلییه‌كان به‌رێژه‌یه‌كی كه‌متر پابه‌ندن بەڕێنماییه‌كانی وه‌زاره‌تی ته‌ندروستییەوە، چونكه زۆربه‌ی ئه‌و نه‌خۆشخانانه كه‌سانی به‌رپرسیان له‌پشته". به‌پێی ئه‌و زانیاریانه‌ی ده‌ست ئاوێنه كه‌وتووه، سه‌رۆكایه‌تی داواكاری گشتی ئیجرائاتی کردوە له‌به‌رامبه‌ر بوونی ئه‌م هه‌موو نه‌خۆشخانه ئه‌هلیانه‌و كه‌م‌و كوڕییه‌كانیان به‌رامبه‌ر به‌مافی هاووڵاتیان‌و نه‌خۆش، بۆیه كۆمه‌ڵێك رێنمایی داوه به‌وه‌زاره‌تی ته‌ندروستی بۆ ئه‌وه‌ی نه‌خۆشخانه ئه‌هلییه‌كان پابه‌ندی بن، به‌ڵام ئه‌گه‌ر پابه‌ندی رێنماییه‌كان نه‌بن، ئه‌وا له‌ماوه‌یه‌كی نزیكدا لێپێچینه‌وه له‌نه‌خۆشخانه ئه‌هلییه‌كان ده‌كرێت. 5)) له‌م ماوه‌یه‌دا زیاتر له16 نۆرینگه‌و ده‌رمانخانه داخراون 1/9/2011 ئا: عیسا خدر به‌ڕێوه‌به‌ری گشتی كاروباری ته‌ندروستی له‌وه‌زاره‌تی ته‌ندروستی، د. جه‌میل عه‌لی رایگه‌یاند كه له‌م ماوه‌یه‌ی رابردوودا زیاتر له16 نۆرینگه‌و ده‌رمانخانه داخراون‌و چه‌ندین نه‌خۆشخانه‌ی ئه‌هلیش به‌هۆی پابه‌ندنه‌بوون به‌ڕێنماییه‌كانی وه‌زاره‌ته‌وه داخراون.له‌دیدارێكی تایبه‌ت به ئاوێنه، به‌ڕێوه‌به‌ری گشتی كار‌وباری ته‌ندروستی له‌وه‌زاره‌تی ته‌ندروستی، د.جه‌میل عه‌لی روونیكرده‌وه كه ده‌رمان‌و خۆراكی خراپ‌و ماوه به‌سه‌رچوو له‌وڵاتانی دراوسێ‌و پارێزگاكانی تری عێراق به‌شێوه‌یه‌كی قاچاغ داخڵی بازاڕه‌كانی هه‌رێمی كوردستان ده‌بێت، هه‌روه‌ها باسله‌وه‌شده‌كات ژماره‌یه‌كنه‌خۆشخانه‌ی ئه‌هلی‌و ده‌رمانخانه‌و نۆرینگه‌ش داخراون... 6)) له‌كوردستان 2 هه‌زار‌و 473 كه‌س هه‌ڵگری ڤایرۆسی هه‌وكردنی جگه‌رن . به‌پێی ئامارێكی وه‌زاره‌تی ته‌ندروستی، ژمارەی هه‌ڵگرانی ڤایرۆسی هه‌وكردنی جگه‌ر له‌كوردستان 2 هه‌زار‌و 473 كه‌سن، له‌و رێژه‌یه‌شدا شاری سلێمانی به‌پله‌ی یه‌كه‌م دێت كه 2 هه‌زار‌و 187 كه‌س تۆماركراوه، به‌پله‌ی دووه‌میش شاری دهۆك دێت كه 271 حاڵه‌ت‌و كه‌مترینیشیان شاری هه‌ولێره كه ته‌نها 15 حاڵه‌ت تۆماركراوه. 7)) سلێمانی.. كۆگایه‌كی نایاسایی ده‌رمانی ماوه به‌سه‌رچوو ده‌ستی به‌سه‌ردا ده‌گیرێت PUKmedia كوردۆ عه‌لی-مه‌ریوان قه‌ره‌داغی- سلێمانی 2011-08-24 15:57:52 ئه‌مڕۆ 24-8 لیژنه‌كانی به‌دواداچوونی ده‌زگاو دامه‌زراوه تایبه‌ته‌كانی فه‌رمانگه‌ی ته‌ندروستی سلێمانی ده‌ستیانگرت به‌سه‌ر كۆگایه‌كی ده‌رمانی نایاسایدا كه مۆڵه‌تی كاركردنی له‌لایه‌ن وه‌زاره‌تی ته‌ندروستیه‌وه وه‌رنه‌گرتووه‌و هیچ مه‌رجێكی ته‌ندروستی تێدا نییه بۆ هه‌ڵگرتن و پاراستنی ده‌رمان، جگه له‌وه‌ی ژماره‌یه‌كی زۆر له‌و ده‌رمانانه‌ی له‌كۆگاكه‌دا هه‌ڵگیراون ماوه‌كه‌ی به‌سه‌رچووه. له‌و باره‌یه‌وه د.سه‌باح نه‌سره‌دین سه‌رۆكی لیژنه‌ی به‌دواداچونی فه‌رمانگه‌ی ته‌ندروستی رایگه‌یاند: دوای ئاگاداركردنه‌وه‌یان له‌بوونی كۆگایه‌كی نایاسایی له‌ناو بازاری شاری سلێمانی لیژنه‌كه‌یان به‌هاوكاری هێزه‌كانی ئاسایشی ئابووری توانیان ده‌ستبگرن به‌سه‌ر هه‌موو ده‌رمانه‌كانی كۆگاكه‌دا، راشیگه‌یاند: له‌كاتی گه‌یشتنیان بۆ كۆگاكه خاوه‌نی كۆكاكه هه‌ڵهاتووه، هێزه‌كانی ئاسایشی سلێمانیش رایده‌گه‌یه‌نن هه‌موو هه‌وڵێكی خۆیان خستووه‌ته‌گه‌ڕ بۆ ده‌ستگیركردنی خاوه‌نی كۆگاكه‌و روبه‌ڕووكردنه‌وه‌ی به‌دادگا. 8)) وەزارەتی تەندروستی چەند لیژنەیەكی دروستكرد . رووداو -هەولێر دوای بڵاوكردنەوەی راپۆرتێك لە ژمارەی رابردووی (رووداو)دا لەسەر كەموكوڕییەكانی كەرتی تەندروستی و نەخۆشخانەكانی هەولێر، وەزارەتی تەندروستی بەدواداچوون بۆ نەخۆشخانەكان دەكات و لە یەكەم هەنگاودا بەشی نەشتەرگەی لە نەخۆشخانەی فریاكەوتنی ناوەندی هەولێر داخست و گواستییەوە بۆ نەخۆشخانەی فریاكەوتنی رۆژئاوای هەولێر و وەزیری تەندروستی حكومەتی هەرێمی كوردستانیش رایگەیاند كە چەند لێژنەیەك بۆ ئەو كێشانە پێكهێنراون. بەڕێوەبەری نەخۆشخانەی فریاكەوتنی ناوەندی هەولێر دەڵێ "ئەگەر راپۆرتەكەی (رووداو) نەبووایە ئەو بەدواداچوونە نەدەكرا". (رووداو) لە ژمارەی رابردوودا بەپشت بەستن بە راپۆرتی لێژنەیەكی داواكاری گشتی، كە بەدواداچوونی بۆ نەخۆشخانەكانی شاری هەولێر كردبوو، لەبارەی كەموكوڕییەكانی نەخۆشخانە حكومی و ئەهلییەكانی شاری هەولێر بڵاوكردەوە. (رووداو) لە بەدواداچوونێكدا بە پشت بەستن بە راپۆرتی ئەو لیژنەیە، ئاشكرایكرد كە دەرمانی ئیسكپایەر لەسەر نەخۆش تاقیكراوەتەوە، هەروەها دەرمانی ساختە بە فێڵ لە كۆنترۆڵی جۆری دەربازكراوەو هێنراوەتە نێو هەرێمی كوردستانەوە. هەروەها لە راپۆرتەكەدا ئاماژە بەوەدرابوو كە لەنێو هۆڵی نەشتەرگەری نەخۆشخانەی فریاكەوتنی ناوەندی هەولێر، زیندەوەر هاتووچۆ دەكەن. دكتۆر تاهیر هەورامی، وەزیری تەندروستی حكومەتی هەرێمی كوردستان بە (رووداو)ی راگەیاند "دوای بڵاوبوونەوەی راپۆرتەكەی (رووداو) لەسەر نەخۆشخانەكانی شاری هەولێر، سەردانی نەخۆشخانەی فریاكەوتنی هەولێرمانكرد، بەڕاستی بۆمان دەركەوت كە هۆڵی نەشتەرگەری خەسڵەتی تەندروستی تێدا نییە، بۆیە هۆڵەكەمان داخست و بڕیارماندا ئەو نەشتەرگەریانەی لەو نەخۆشخانەیە دەكرێن، لەمەودوا لە نەخۆشخانەی فریاكەوتنی رۆژئاوا بكرێن". دكتۆر حەیدەر سورچی، بەڕێوەبەری نەخۆشخانەی فریاكەوتنی ناوەندی هەولێر سەبارەت بە داخستنی هۆڵی نەشتەرگەری لەو نەخۆشخانەیە بە (رووداو)ی راگەیاند "دوای بڵاوبوونەوەی راپۆڕتی (رووداو) بڕیاری داخستنی هۆڵەكە درا"، گوتیشی "ئێستا وەزارەتی تەندروستی بڕیاریداوە هۆڵەكە نۆژەن بكاتەوە". (رووداو) لە راپۆرتەكەدا باسی لە بوونی دەرمانی ئێكسپایەر و تاقیكردنەوەی لەسەر نەخۆش، فەرمانبەری بندیوار و گرێبەستی نایاسایی بۆ كڕینی دەرمان لەهەرێمی كوردستان و چەندین كەموكوڕی دیكە كردبوو. وەزیری تەندروستی دەڵێ "ئەنجوومەنێكی بەدواداچوونمان بۆ كێشەی دەرمانی ئێكسپایەر پێكهێناوە، تاوەكو بزانرێ بەڕاستی ئەو دەرمانانە لەسەر نەخۆشەكان بەكارهاتوون یان نا". تاهیر هەورامی ئاشكرایكرد "دەرمانی ئێكسپایەر لە هەرێمی كوردستان گیراوەو ئێستاش خەڵك هەیە لەسەر ئەو پرسە رادەستی یاسا كراوە". هەروەها گوتی" بەدواداچوونی ورد لەسەر هێنانی دەرمان دەكەین بۆ نەخۆشخانەكانی هەرێمی كوردستان و لێژنەیەكش بەدواداچوون بۆ چۆنیەتی كڕینی دەرمان دەكات". 9)) داواكاری گشتیی دهۆك: چەندین پزیشك؛ كەمتەرخەمییان لە كارەكانیاندا كردووە پ.دهۆك فەرمانگەی داواكاریی گشتیی لە دهۆك، لەنووسراوێكدا، سەرۆكایەتیی تەندروستیی دهۆك لە كەمتەرخەمیی پزیشكە تایبەتمەندەكان ئاگادار دەكاتەوە. نووسراوەكە، بە ژمارەی (227)ی رۆژی (26/6/2011)، دەرچووە‌و دانەیەكی دەست �رۆژنامە� كەوتووە، لەلایەن فەرمانگەی داواكاری گشتیی دهۆكەوە، ئاراستەی سەرۆكایەتیی تەندروستیی پارێزگای دهۆك كراوە. لەنووسراوەكەدا، هاتووە: داواكاری گشتیی، بۆی دەركـەوتووە هەندێك لە پزیشكە تایبەتمەندەكان، كەمتەرخەمن لە راپەڕاندنی ئەركەكانیان‌و لەكاتی دەوامی رەسمیی ئێشكگرتنیاندا، موقیمەكان لەجیاتی خۆیان دادەنێن. یەكێك لەو موقیمانەی شوێنی پزیشكەكان دەگرێتەوە‌و نەیویست ناوی بهێنرێت، بە �رۆژنامە�ی وت: �دەوامی موقیمەكانی پارێزگای دهۆك، زۆرە‌و ئەركێكی زۆر لەسەر شانیانە‌و جیاوازییەكی زۆر لەگەڵ موقیمەكانی پارێزگاكانی تری هەرێمدا هەیە�. هەر لەنووسراوەكەدا، هاتووە: دیاردەیەكی نەرێنیی لەناو پزیشكەكاندا بڵاوبووەتەوە، كە موقیمەكان لەجێی خۆیان دادەنێن، لەكاتێكدا نەخۆشەكان پێویستیان بەوان هەیە، ئەوەش که‌مته‌رخەمییە لە جێبەجێكردنی ئەركەكانیاندا. ئەو موقیمە، وتیشی: �پزیشكەكان، بەتەواویی پشت بەموقیمەكان دەبەستن‌و زیاتر بە عیادەكانیانەوە سەرقاڵن، نەك بە دەوامە حكومییەكەیانەوە�.هەر لەوبارەیەوە، د.سەروەر سادق، جێگری بەڕێوەبەری گشتیی تەندروستیی پارێزگای دهۆك، بە �رۆژنامە�ی راگەیاند: �ئەوەی لەبارەی ئەو پزیشكانەوە دەوترێت، راستە‌و ئەو داوایەش كە دەكرێت، قانوونییە‌و جێبەجێ دەكرێت، هەربۆیە دەبێت ئیجرائات لەگەڵ ئەو پزیشكانەدا بكرێت�. د.سەروەر، لەبارەی ژمارەی ئەو پزیشكانە‌و جێبەجێكردنی بڕیارەكەوە، جەختی لەسەر ئەوە كردەوە: ئەو نووسراوەی پێیانگەیشتووە، جێبەجێی دەكەن‌و ئەو پزیشكانە بە نەهاتوو تۆماردەكرێن‌و مووچەیان لێ دەبڕدرێت، بەڵام تائێستا روون نییە ژمارەی پزیشكەكان چەندن. 10)) سه‌رۆكایه‌تی هه‌رێم به‌دواداچوون بۆ ته‌واونه‌بوونی نه‌خۆشخانه‌ی بریندارانی چه‌كی كیمیایی ده‌كات خه‌ندان، زانا ئه‌حمه‌د ـ 09:02:22/08/2011 له‌به‌رامبه‌ر تێپه‌ڕبوونی سێ ساڵ به‌سه‌ر ته‌واونه‌بوونی نه‌خۆشخانه‌ی بریندارانی چه‌كی كیمیایی، سه‌رۆكایه‌تی هه‌رێم به ره‌سمی داوای پیشكه‌شكردنی راپۆرتێك له‌سه‌ر ئه‌و مه‌سه‌له‌یه له كۆمه‌ڵه‌ی قوربانیانی هه‌ڵه‌بجه ده‌كات و كۆمه‌ڵه‌كه‌ش له راپۆرته‌كه‌یاندا ئه‌وه‌یان بۆ سه‌رۆكایه‌تی هه‌رێم ئاشكرا كردووه: كه ئه‌و نه‌خۆشخانه‌یه به‌شێوه‌یه‌كی زۆر سست كاركانی به‌ڕێوه‌ده‌چێت، به‌ڕێوه‌به‌ری گشتی ته‌ندروستی شاره‌زووریش ئاماده‌نییه هیچ لێدوانێك له‌وباره‌یه‌وه بدات. لوقمان عه‌بدولقادر، سه‌رۆكی كۆمه‌ڵه‌ی قوربانیانی كیمیابارانی هه‌ڵه‌بجه‌ی شه‌هید، بۆ سایتی خه‌ندان رایگه‌یاند: سه‌رۆكایه‌تی هه‌رێم به‌ڕه‌سمی په‌یوه‌ندییان به كۆمه‌ڵه‌ی قوربانیانه‌وه كردووه و داوای پێدانی زانیاریی ته‌واویان له‌سه‌ر كاتی ده‌ستبه‌كاربوونی پرۆژه‌ی نه‌خۆشخانه‌ی بریندارانی چه‌كی كیمیایی و بڕی بودجه‌كه‌ی و كاتی تێپه‌ڕبوون به‌سه‌ر واده‌ی دروستكردنه‌كه‌یدا كردووه. سه‌رۆكی كۆمه‌ڵه‌ی قوربانیان وتی: "به‌هۆی ئه‌وه‌ی كاتێكی زۆر به‌سه‌ر دروستكردنی پرۆژه‌كه‌دا تێپه‌ڕبووه، به‌و بڕه پاره‌یه‌ی كه بۆی ته‌رخانكراوه ته‌جهیزاتی بیناكه ته‌واو نابێت، چونكه به‌هۆی گۆڕانكارییه‌كانه‌وه نرخه‌كان زۆر به‌رزبوونه‌وه‌یان به‌خۆیه‌وه دیوه، به‌ڵام ئه‌گه‌ر له‌كاتی خۆیدا پرۆژه‌كه ته‌واوبكرایه بێگومان ئه‌و 12 ملیۆن و 100 هه‌زار دۆلاره‌ی بۆی ته‌رخانكرابوو ده‌توانرا ته‌واوبكرایه". خه‌ندان په‌یوه‌ندی كرد به د.عادل كه‌ریم به‌ڕێوه‌به‌ری گشتی ته‌ندروستی شاره‌زووره‌وه، به‌ڵام ناوبراو ئاماده‌نه‌بوو هیچ لێدوانێك له‌وباره‌یه‌وه بدات ته‌نها ئه‌وه نه‌بێت وتی: "هه‌ركاتێك نه‌خۆشخانه‌كه ته‌واو بوو ئیستیلامی ده‌كه‌ین و له ئێستادا قسه‌ی له‌باره‌وه ناكه‌ین". نه‌خۆشخانه‌ی بریندارانی چه‌كی كیمیای له (16\_3\_2007) به‌ردی بناغه‌كه‌ی دانراو له‌لایه‌ن حكومه‌تی هه‌رێمی كوردستانه‌وه بڕی (12) ملیۆن و (100) هه‌زار دۆلاری بۆ ته‌رخانكراوه‌و ماوه‌ی ته‌واوبوونی پرۆژه‌كه‌ش (15) مانگ بوو، به‌م پێیه‌ش ده‌بوو له مانگی حوزه‌یرانی ساڵی (2008)ته‌واو بكرایه، به‌ڵام ئه‌وه سێ ساڵ و دوومانگ به‌سه‌ر واده‌ی ته‌واوبو‌ونه‌كه‌یدا تێپه‌ڕیوه و ته‌واونه‌بووه. 11)) وه‌زیر و وته‌بێژه‌كه‌ی وه‌زاره‌تی ته‌ندروستی حكومه‌تی هه‌رێم دوولێدوانی جیاواز . 24/8/2011 لفین بریس به‌پێی ڕاپۆرتێكی كه‌ناڵی ئاسمانی ئه‌لجه‌زیره كه هه‌فته‌ی ڕابردوو په‌خشیكرد ئاماژه به بونی یۆرانیۆم ده‌كات له ئاو و هه‌وای كوردستان كه زیانی ته‌ندروستی گه‌وره‌ی داوه له‌هاوڵاتیانی كوردستان به‌تایبه‌ت شاری سلێمانی .سێ ڕۆژ له‌مه‌وبه‌ر تاهیر عه‌بدوڵا وه‌زیری ته‌ندروستی حكومه‌تی هه‌رێمی كوردستان له چاوپێكه‌وتنێكیدا له‌گه‌ڵ ڕۆژنامه‌ی ئاسۆ ڕایگه‌یاندبوو :پشكنینمان بۆ ئاوی كوردستان كردووه ئاوه‌كه خاوێنه و هیچ ماده‌یه‌كی یۆرانیۆمی تێدانیه "به‌ڵام ئه‌مڕۆ خالس قادر وته‌بێژی وه‌زاره‌تی نه‌دروستی حكومه‌تی هه‌رێمی كوردستان له لێدوانێكیدا بۆ ئاكانیوز ڕایگه‌یاندبوو :به‌نیازین بۆ دڵنیابوون له‌نه‌بونی یۆرانیۆم له ئاوی كوردستان نمونه‌ی ئه‌و ئاوه بنێرین بۆ به‌غداد . (37) ((12گوندی شاورێ؛ داوای بنكەی تەندروستی دەكەن بەدواداچوونی: فەرمان چۆمانی Saturday, August 27, 2011 دوای ئەوەی لە نیوە شەوێكی سەرەتای ئەم مانگەدا، لە گوندی (كەوبێنە)، دووپشك بە كچە پێنجساڵانەكەیەوە دا، عەزیز ئەحمەد، لەبەر نەبوونی بنكەیەكی تەندروستی، كچەكەی لەدەستدا. گوندی (كەوبێنە)ی دۆڵی شاورێ، كە (30) خولەك لە شاری رانیەوە دوورە‌و یەكێكە لەو (37) گوندەی سەر بە شارۆچكەی سەركەپكان؛ كە بەدەست نەبوونی مەڵبەندەكانی تەندروستییەوە دەناڵێنن. عەزیز، دەڵێت: �كاتێك دووپشك بەكچەكەمییەوە دا، بردمە نەخۆشخانەی رانیە، چونكە لێرە تەنیا بنكەیەكی تەندروستی هەیە‌و ئەویش تا نیوەڕۆ دەوامی تێدا دەكرێت، ئەگەر دوای نیوەڕۆ هەرشتێك رووبدات، دەبێت بچیە رانیە�. كاتێك عەزیز كچەكەی گەیاندە نەخۆشخانەیەك لە شاری رانیە، دەرزی دژە ژەهری دووپشكی لێ نەبوو، عەزیز وتی: �هەر ئەوەش وایكرد، كچەم گیان لەدەست بدات، بۆیە داواكارم ئاوڕ لەو گوندانەی دۆڵی شاورێ بدرێتەوە‌و نەخۆشخانەیەكی فراوانمان بۆ دروست بكرێت، چونكە خەڵكی گوندەكان، لەپڕ تووشی حاڵەتی جۆراوجۆری وەك پێوەدانی مار‌و دووپشك‌و بەربوونەوە لە شاخ، دەبن، كە رەنگە تا دەگەنە رانیە، گیان لەدەست بدەن�. هاوڵاتییانی گوندەكانی دۆلی شاورێ، داوا لە وەزارەتی تەندروستی دەكەن؛ لەو بوارەدا ئاوڕیان لێبداتەوە‌و لە گوندەكاندا یەكەیەكی تەندروستی دابمەزرێنێت، ئەو گوندانەیش که بنكەی تەندروستییان هەیە، دەوامی تەواویان تێدا بكرێت، لە بەرامبەردا لێپرسراوی راگەیاندنی بەڕێوەبەرێتیی تەندروستیی رانیە، ئاماژە بەوە دەكات: بۆ بەرژەوەندیی ئەو گوندنشینانە، لە شارۆچكەی سەركەپكان، مەڵبەندێكی تەندروستییان كردووەتەوە. حەمەئەمین ئەحمەد، (55ساڵ)، هاوڵاتییەكی دانیشتووی گوندی شەمامكی دۆڵی شاورێیە‌و باس لەوە دەكات: �لەبواری خزمەتگوزاریی تەندروستیدا، كەموكووڕیمان زۆرە، نەخۆشخانەیەكی فریاگوزاریمان نییە لەو سنوورەدا بۆ رووداوە كتوپڕەكان، ئەوەی هەیە تەنیا بنكەی دارەبەنە، كە تا نیوەڕۆ دەوامی تێدا دەكرێت، بەڵام ئێمە رەنگە لە شەو و نیوەشەودا تووشی حاڵەتی جۆراوجۆر ببین�. حەمەئەمین، كە لە گوندەكەیاندا بە كشتوكاڵەوە سەرقاڵە: وتیشی: �رەخنەمان لە كارمەندانی تەندروستی نییە، بەڵكو گلەیی ئێمە لە سیستمەكەیە‌و ئێرە كە بنكەیشی لێیە، دەرمانی نییە، لە شوێنەكانی تریش ئەو گرفتە هەیە�. ئەو، نموونەی بە كچە پێنجساڵانەكەی گوندی �كەوبێنە� دەهێنێتەوە، كە بەهۆی نەبوونی دەرزی دژی ژەهری دووپشكەوە، گیانی لەدەست دا.لەم بارەیەوە، لێپرسراوی راگەیاندنی بەڕێوەبەرێتیی گشتیی تەندروستیی رانیە، بە �رۆژنامە�ی راگەیاند: �ئەو گوندانە، سەر بە ناحیەی سەركەپكانن‌و ئێمە لە شارۆچكەكەدا مەڵبەندێكی تەندروستیمان بۆ كردوونەتەوە، ماوەی (24) كاتژمێر دەوامی تێدا دەكرێت‌و پزیشكی لێیە‌و دەتوانن سوودی لێببینن�. موزەفەر عەلی، بۆ �رۆژنامە� جەختی لەوەیش كردەوە: �بۆئەوەی خەڵكی ئەوگوندانە زۆر نەیەنە خوارەوە، بنكەیەكی تەندروستیشمان لە گوندی دارەبەن بۆ كردوونەتەوە‌و رۆژانە دەوامی لە (8ی بەیانی تا یەكی نیوەڕۆ) تێدادەكرێت، ئەوەشمان وەك هاوكاریی بۆ خەڵكی ئەو دۆڵە كردووەتەوە�. سەبارەت بەگرفتی دەرمانیش، ناوبراو وتی: �هەر ئێمە ئەو گرفتەمان نییە، بەڵكو لە هەموو ناوچەكان ئەو گرفتە هەیە‌و دەرمانمان لە وەزارەتی تەندروستیی عێراقەوە بۆ دێت، كە هات بۆ وەزارەت، ئەویش دابەشی دەكات بەسەر بەڕێوەبەرێتییەكان‌و ئەوكاتە لە خزمەتی هاوڵاتییاندا بەكاریدەهێنین، كە نەشبێت، لە دەسەڵاتی ئێمەدا نییە 13)) وه‌زاره‌تی ته‌ندروستی عیراق بۆ یه‌كه‌مینجار توشبووانی شێرپه‌نجه ره‌وانه‌ی ده‌ره‌وه‌ی وڵات ده‌كات . 06:07:28/08/2011 خه‌ندان- وه‌زاره‌تی ته‌ندروستی حكومه‌تی عیراقی فیدراڵ، بۆ یه‌كه‌مینجار ده‌ستیكرد به پرۆژه‌ی ناردنی توشبووانی شێرپه‌نجه بۆ ده‌ره‌وه‌ی عیراق. له‌ده‌ستپێكی ئه‌و پرۆژه‌یه‌شدا، 17 توشبووی شێرپه‌نجه‌ی له‌مانگی ته‌مووزدا ڕه‌وانه‌ی ده‌ره‌وه‌ی عیراق كرد. دكتۆر ره‌مزی ره‌سوڵ، به‌ڕێوه‌به‌ری گشتی به‌شی ته‌ندروستی نێوده‌وڵه‌تی له وه‌زاره‌تی ته‌ندروستی عیراق، رایگه‌یاند؛ "ناردنه‌ده‌ره‌وه‌ی ئه‌م نه‌خۆشانه به راسپارده‌ی د.مه‌جید حه‌مه‌د ئه‌مین جه‌میل، وه‌زیری ته‌ندروستی بووه، بۆ ئه‌م مه‌به‌سته‌ش لیژنه‌یه‌كی پزیشكی له فه‌رمانگه‌ی (مدینه گب) پێكهات بۆ پێشوازیكردن له‌و نه‌خۆشانه و ئاماده‌كردنی راپۆرتی پزیشكی تایبه‌ت و له هه‌رفه‌رمانگه‌یه‌كیش لیژنه‌یه‌ك بۆ ئه‌م مه‌به‌سته پێكهێنرا". روونیشیكرده‌وه: ئه‌و نه‌خۆشانه چاره‌سه‌ری تیشكییان له پێشكه‌وتووترین نه‌خۆشخانه‌كانی تایبه‌تمه‌ند به بواری چاره‌سه‌ری شێرپه‌نجه له توركیا بۆ ده‌كرێت، راسته‌وخۆش له‌لایه‌ن وه‌زاره‌تی ته‌ندروستی و له‌ڕێگه‌ی پزیشكانی یاوه‌ری ئه‌و نه‌خۆشانه، چادێریی ده‌كرێن. دكتۆر ره‌مزی وتیشی: "له‌مانگی ته‌مووزی ئه‌مساڵدا (321) نه‌خۆش ره‌وانه‌ی ده‌ره‌وه‌ی وڵات كراون، كه 19 پزیشكیان له‌گه‌ڵدابووه، به‌مه‌به‌ستی چاودێریی و مه‌شقكردن له‌سه‌ر نه‌شته‌رگه‌ری ورد و به‌ده‌ستهێنانی توانا و شاره‌زایی". ئه‌وه‌شی دووپاتكرده‌وه، كه وه‌زاره‌تی ته‌ندروستی له‌ئێستادا زیاتر له (300) نه‌خۆش له هه‌روه‌جبه‌یه‌كدا ره‌وانه ده‌كات، تاكو زۆرترین نه‌خۆش سوود له‌و پرۆژه‌یه وه‌ربگرن. به‌ڕێوه‌به‌ری گشتی به‌شی ته‌ندروستی نێوده‌وڵه‌تی له وه‌زاره‌تی ته‌ندروستی عیراق ئه‌وه‌شی ئاشكراكرد: له‌ئێستادا دوو یاداشتی لێكتێگه‌یشتن له‌نێوان وه‌زاره‌تی ته‌ندروستی فیدراڵ و وه‌زاره‌تی ته‌ندروستی و فێربوونی زانستی كۆماری ئیسلامی ئێراندا مۆركراوه، له بواره‌كانی (ته‌ندروستی چاره‌سه‌ری پزیشكی) و (ده‌رمان و پێداویستی پزیشكی)، به‌مه‌به‌ستی فراوانكردنی هاوكاریی نێوان هه‌ردوو وڵات له بواری پزیشكیدا . ( کوردستانپۆست له ناوه‌رۆکی ئه‌م نووسینه به‌رپرسیار نییه ) چاپ گروپی چیای کوردستانپۆستژماره‌ی ناسنامه: 2597ئه‌م بابه‌ته جار بینراوه\nرۆستەم خامۆش: سڵاوئومێد ئیبراهیم حەسەن: حکومەتی ساوا !باوکی دوین: قەڵەم لە وڵاتی ئێمەداخيري شنكالي: المؤامرة على شنكال قائمة ...ومرحلة التصفيات قادمةبەرهەم جەمال: له به راويزى رووداوه كه ى باريسدا سه فه سه ته-نوسينيك نه شوان: کوردستان له باوه شی مه رگدایه نه شوان: کوردستان هه تیووبووه نه شوان: ماته می پێشمه رگهنه شوان: بۆ پئشمه رگه...سەروەر کەریم: ناڕەزاییەکانی فەرمانبەران و ملیارە دۆلارەکانی سەرانی مافیای کورد..!رۆستەم خامۆش: پەرتووكدانا مه‌نمى: سەردەمی خۆهەڵماڵین..!!جه‌مال غه‌ریب حه‌مه: دیوێكى نەزانراوى ڕوداوەكەى گۆڤارى چارلى ئیبدۆباوکی دوین: دوێنی روخسارتم بینیوداد فاخر: الكل فاسد في عراق غارق حتى أخمص قدميه في الإرهاب والفساد ووطن ينشد التغيير الجذري


بۆچوون / بیروڕا :: 10/11/2019\nوه‌رگێڕانى و ئاماده‌كردنى: د. شێركۆ عه‌بدوڵڵا\nسندوقى دراوى نێوده‌وڵه‌تى رایگه‌یاند: كه قه‌رزى جیهانیى گه‌یشتووه‌ته 188 تریلیۆن دۆلار. ئه‌م ژماره‌یه ژماره‌یه‌كى پێوانه‌ییه و زیاتره له دوو هێنده‌ى كۆى به‌رهه‌مى هه‌موو جیهان. به كاغه‌ز و قه‌ڵه‌م حیسابى بكه‌یت هه‌موو مرۆڤێك له‌سه‌ر گۆى زه‌وى 24 هه‌زار و 500 دۆلار قه‌رزداره كه ده‌كاته دوو هێنده‌ى تێكڕاى داهاتى هه‌موو تاكێك.\nئێمه ئه‌م پاره زۆره قه‌رزارى كێین؟ ئه‌مه هه‌موو پاره‌یه له‌كوێوه هاتوون و بۆ كوێ چوون؟\nوه‌ڵامه‌كه ئه‌وه‌یه بۆ كه‌سێكى دیاریكراو نییه. پاره‌كان هه‌موو له هیچه‌وه ده‌خوڵقێندرێن به‌شێوه‌ى قه‌رز و پاشان خوولى ئاسایى خۆى له بازاڕدا ته‌واو ده‌كات و ئینجا له ژماره بانكییه‌كانى بانكه گه‌وره‌كانى جیهاندا ده‌مرێت. یاخود له‌لاى كۆمه‌ڵێك ده‌وڵه‌مه‌ندى هه‌ره زه‌به‌لاح كه‌ڵه‌كه ده‌بێت. له‌ڕاستیدا ئێمه‌ى مرۆڤ قه‌رزدارى یه‌كترین.\nسیستمى بازاڕى سه‌رمایه‌داریى ئێستا وه‌ك ئه‌و مردووه وایه كه به ئامێرى ده‌ستكرد دڵى لێده‌دات و هه‌ناسه ده‌دات.\nخوولى سه‌رمایه بریتییه له‌وه‌ى كه خاوه‌ن پرۆژه‌كان پاره خه‌رج ده‌كه‌ن له دروستكردنى دامه‌زراوه ئابورییه‌كانیاندا و كرێكار داده‌مه‌زرێنن و كاڵا و خزمه‌تگوزاریى به‌رهه‌م ده‌هێنن بۆ بازاڕ. ئینجا پێویستیان به‌وه‌یه به‌رهه‌مه‌كانیان بفرۆشن بۆ ئه‌وه‌ى قازانجیان لێ ده‌ست بكه‌وێت. كڕیار و به‌كارهێنه‌ره‌كان كاڵاكان ده‌كڕن به‌و پارانه‌ى كه هه‌یانه، یان كه ده‌ستیان ده‌كه‌وێت به كاركردن له‌لاى خاوه‌ن پرۆژه‌كان. واته تۆ كارده‌كه‌یت، پاره‌ت ده‌ست ده‌كه‌وێت، به‌و پاره‌یه كاڵا و خزمه‌تگوزاریى ده‌كڕیت، خاوه‌ن پرۆژه‌كانیش له‌م پرۆسه‌یه‌دا قازانجیان ده‌ست ده‌كه‌وێت.\nكارمه‌ندان و كرێكاران رۆڵێكى بنه‌ڕه‌تییان هه‌یه له خوولى سه‌رمایه‌دا. ئه‌وان دووجار ده‌چنه بازاڕ. جارێكیان بۆ بازاڕى كار، بۆ ئه‌وه‌ى هێزى ماسولكه‌یى و ئه‌قڵى خۆیان بفرۆشن. جارى دووه‌میش بۆ كڕینى پێویستییه‌كانیان به‌و پاره‌یه‌ى كه ده‌ستیان كه‌وتووه له ئه‌نجامى فرۆشتنى كاتژمێره‌كانى ته‌مه‌نیان به یه‌كێك له‌و سه‌رمایه‌گوزارانه‌ى كه یه‌كه‌مجار ئیشیان له‌لا كردوون.\nپێویسته بیرمان نه‌چێت كه ئه‌وه‌ى سه‌رمایه‌داریى له سیستمه‌كانى دیكه جیاده‌كاته‌وه نه بازاڕه و نه خاوه‌ندارێتى تایبه‌تى. چونكه ئه‌م دووانه هه‌ردووكیان له سیستمه‌كانى پێش سه‌رمایه‌داریشدا هه‌بوون. تاقه یه‌ك شت سه‌رمایه‌داریى جیاده‌كاته‌وه ئه‌ویش كارى به‌كرێگیراوه. له سایه‌ى كارى به‌كرێگیراوه‌وه كاڵا و خزمه‌تگوزارییه‌كان به‌رهه‌م ده‌هێنرێن و دابه‌ش ده‌كرێن و ئاڵوگۆڕ ده‌كرێن و سه‌رمایه‌كان كه‌ڵه‌كه ده‌بن.\nسه‌رمایه‌داریى به‌بێ كارى به‌كرێگیراو ناكرێت.\nخاوه‌ن سه‌رمایه‌كان كاتێك ده‌یانه‌وێت له‌ڕێى به‌كارهێنانى ته‌كنه‌لۆجیاوه پێویستیان به كرێكار نه‌مێنێت، كه‌چى ناتوانن ده‌ستبه‌رداریان ببن وه‌كو كڕیار كاڵاكانیان لێ بكڕن. پاره‌داره‌كان خه‌وه‌ن به‌وه‌وه ده‌بینن زۆرترین كاڵا به كه‌مترین ژماره‌ى كرێكار به‌رهه‌م بهێنن. هه‌روه‌ها خوازیاریشن ریزى كڕیاره‌كانى كاڵاكانیان بێ كۆتایى بن.\nخاوه‌ن سه‌رمایه‌كان بۆ كێبڕكێ و زیادكردنى قازانج ده‌ست ده‌ده‌نه سه‌رمایه‌گوزاریكردن له ته‌كنیكه تازه‌كاندا و سه‌رئه‌نجام ئامێر و پڕۆگرامه‌كان جێگه‌ى كارى مرۆڤ ده‌گرنه‌وه. له ئه‌نجامدا تواناى به‌رهه‌مهێنان له سایه‌ى ته‌كنه‌لۆجیاوه چه‌ند قات زیاد ده‌كات. به‌ڵام تواناى كڕین داده‌دەپێت چونكه ته‌كنه‌لۆجیا بێكاریى دروست ده‌كات.\nكاڵاكان كه‌ڵه‌كه ده‌بن و بێ بازاڕیى دروست ده‌بێت. ئه‌مه قه‌یرانه بونیادییه‌كه‌یه، چونكه ئامڕاز و پێویستییه‌كانى سیستمه‌كه گۆڕ بۆ سیستمه‌كه هه‌ڵده‌كه‌نن. ئه‌م قه‌یرانه بریتییه له هاوكێشه و ماتماتیك و پێویست به مشتومڕیى هزرى و ئه‌خلاقیى ناكات بۆ سه‌لماندنى.\nلێره‌وه سیستمى قه‌رزه‌كان دێته ئاراوه.\nخوڵقاندنى دراو به‌شێوه‌ى قه‌رز له هیچه‌وه پیلانێكى گه‌ردوونى نییه. به‌ڵكو پڕۆسه‌ى پینه‌كردنى ئه‌و قه‌یرانه بونیادییه‌یه. ناچاریى ده‌یسه‌پێنێت به‌سه‌ر خاوه‌ن پاره و سه‌روه‌رى سیستمه‌كاندا. چونكه خوڵقاندنى دارایى له هیچه‌وه به‌شێوه‌ى قه‌رز پێویسته بۆ ئه‌وه‌ى كۆمه‌ڵگە بتوانێت به‌رده‌وام بێت له كڕین. هه‌روه‌ها بۆ ده‌وڵه‌تیش پێویسته بۆ ئه‌وه‌ى بتوانێت هه‌لى كار له هیچه‌وه بخوڵقێنێت و رۆح بكاته‌وه به به‌رى خوولى سه‌رمایه‌دا.\nئێمه ئه‌گه‌ر ئه‌مڕۆ سیستمى قه‌رزه‌كان بوه‌ستێنین سبه‌ی رێژه‌ى بێكاریى 40% تێده‌په‌ڕێنێت. ئه‌مه رێژه‌یه‌كى ترسناكه چونكه دوایین بێ بازاڕى مه‌زن كه ساڵى 1929 سه‌ریهه‌ڵدا، بێكاریى له وڵاته پیشه‌سازییه گه‌وره‌كاندا ته‌نیا 25% بوو.\nهه‌تا ته‌كنه‌لۆجیا زیاتر پێش بكه‌وێت قه‌باره‌ى سه‌رمایه‌گوزارییه‌كان و سیستمه داراییه‌كانى پێویست بۆ دروستكردن و به‌ڕێوه‌بردنى پڕۆژه‌كان گه‌وره‌تر ده‌بن. سه‌رئه‌نجام ده‌وڵه‌مه‌نده بچوكه‌كان له بازاڕ ده‌رده‌كرێن و ده‌وڵه‌مه‌نده گه‌وره‌كان ده‌ست ده‌گرن به‌سه‌ر پشكه‌كانیاندا له بازاڕدا. ئه‌م كه‌ڵه‌كه‌بوونه‌ى سه‌رمایه بووه‌ته هۆى ئه‌وه‌ى ژماره‌یه‌ك سه‌رمایه‌دار وه‌ك كونه ره‌شه‌كانى ئاسمانیان لێ بێت و هه‌موو داراییه‌كانى كۆمه‌ڵگە هه‌ڵبمژن، به‌ڵام له‌ڕێى به‌كارهێنانى كه‌مترین بڕى كارى مرۆڤ. ئه‌مه‌ش ماناى وایه پاره‌كان به‌شێوه‌ى كرێ و مووچه ناگه‌ڕێنه‌وه بۆ كۆمه‌ڵگە. سه‌رئه‌نجام خوولى سه‌رمایه ده‌وه‌ستێت چونكه داراییه‌كان به یه‌ك ئاڕاسته ده‌ڕۆن نه‌ك به دوو ئاڕاسته. بانكه‌كان پڕن له پاره، به‌ڵام خه‌ڵكه‌كه پاره‌یان نییه پێویستییه‌كانیان بكڕن.\nمه‌سه‌له‌كه وه‌ك سووڕى ئاو وایه له سروشتدا. بیهێنه‌ره به‌رچاوى خۆت كه ئاوه‌كان به به‌رده‌وامى ببن به هه‌ڵم و هه‌رگیز نه‌بارێت.\nقه‌رزه‌كان ئه‌و پارانه‌ن كه ئێستا به ده‌ستیان ده‌هێنیت و به‌ڵێن ده‌ده‌یت له ئاینده‌دا بیانده‌یته‌وه. 99%ى دانیشتووان ده‌بێت ئه‌و قه‌رزانه به فرۆشتنى ئه‌و كاره بده‌نه‌وه كه له ئاینده‌دا ده‌یكه‌ن. واته قه‌رزه‌كان به كرده‌وه كرێ و مووچه‌یه‌كن ئێستا وه‌ریان ده‌گریت و به‌ڵێن ده‌ده‌یت له ئاینده‌دا له‌ڕێى كاركردنته‌وه بیانگێڕیته‌وه. تۆ به‌شێك له كارى ئاینده‌ت ده‌فرۆشیت. ژیانت ده‌خه‌یته ره‌هنى بانكه‌وه.\nبه‌ڵام قه‌رزه‌كانى ده‌وڵه‌ت بریتییه له كرێى كارى داهاتوویى هه‌موو دانیشتووان و ته‌نانه‌ت ئه‌و نه‌وانه‌ش كه هێشتا له‌دایك نه‌بوون.\nقه‌رزه‌كان ده‌توانن به‌شێوه‌یه‌كى كاتیى كێشه‌ى به‌هه‌ڵمبوونى پاره چاره‌سه‌ر بكه‌ن به‌ڵام كاتێك هه‌موو كه‌س ناچار ببێت به‌شى زۆرى ماوه‌ى كاركردنى ئاینده‌یان بفرۆشن له‌ڕێى قه‌رزه تایبه‌ته‌كانى خۆیان یان قه‌رزه‌كانى ده‌وڵه‌ته‌وه، ئه‌وا ورده ورده تواناى كڕینیان په‌كى ده‌كه‌وێت و ده‌گه‌ینه‌وه ئه‌و خاڵه‌ى كه ده‌ستمان پێكرد بۆ رزگاركردنى خوولى سه‌رمایه و ئیتر ئه‌م چاره‌سه‌ره سیحراوییه‌ى قه‌یرانه‌كه كاریگه‌ریى نامێنێت.\nده‌یان ساڵ بانكه‌كان په‌نایان برده به‌ر كه‌مكردنه‌وه‌ى سووى سه‌ر قه‌رزه‌كان و بۆ ئه‌وه‌ى خه‌ڵك زیاتر قه‌رز بكات. هه‌ندێك جاریش سووه‌كه به ناقیس بووه. هه‌میشه‌ش ئامانجه‌كه دواخستنى ته‌قینى بڵقى قه‌رزه‌كان بووه. به‌ڵام ئه‌مه ماتماتیكه و به ئاره‌زووى ئێمه ناجوڵێته‌وه. رۆژێك له رۆژان هه‌موو شتێك هه‌ره‌س ده‌هێنێت، بڵقه‌كه ده‌ته‌قێت، بڵقى قه‌رزه‌كان. كۆمپانیاكان ده‌رگاكانیان داده‌خه‌ن و بانكه‌كان نابووت ده‌بن. خه‌ڵكه‌كان فلسیان پێ نامێنێت و تواناى دانه‌وه‌ى قه‌رزه‌كانیان له‌ده‌ست ده‌ده‌ن. بێ كاریى بڵاوده‌بێته‌وه. بێ بازاڕییه‌كى مه‌زن سه‌رهه‌ڵده‌دات. ئه‌مانه كه‌ى رووده‌ده‌ن؟ بێگومان ئه‌گه‌ر گۆڕانكارییه‌كى ریشه‌یى له ته‌واوى سیستمه‌كه‌دا ئه‌نجام نه‌ده‌ین.\nئایا رێگە له‌و هه‌ره‌س هێنانه ده‌گیرێت؟\nبه‌ڵێ ده‌توانرێت رێگریى له‌و هه‌ره‌سهێنانه بكرێت. چۆن؟ به گه‌ڕاندنه‌وه‌ى هه‌ندێك له‌و سامانه كه‌ڵه‌كه‌بووه‌ى لاى سه‌رمایه‌داره‌كان بۆ كۆمه‌ڵگە به رێگه‌یه‌كى دیكه جگه له رێگه‌ى قه‌رز. واته پێویسته پاره‌كانیانمان وه‌كو منحه پێ بده‌ن نه‌ك وه‌كو قه‌رز تا بتوانین كاڵاكانیان بكڕین. ئه‌مه‌ش به كرده‌وه واته كۆتاییهاتنى سیستمى سه‌رمایه‌داریى. چونكه سه‌رمایه‌داریى هه‌موو شتێكه جگه له‌وه‌ى پاره به خۆڕایى بدات به كه‌سێك.\nبیهێنه‌ره به‌رچاوى خۆت تۆ ئه‌چیته لاى به‌قاڵێك ئه‌ویش له‌باتى قه‌رز بڕێك پاره‌ت پێ ده‌به‌خشێت بۆ ئه‌وه‌ى كاڵایه‌كى لێ بكڕیت. به هیچ پێوه‌رێكى ئابوریى بازاڕ ئه‌م كاره له كارێكى ماقووڵ ناچێت. كه‌واته قه‌یرانى قه‌رزه‌كان له‌ڕاستیدا قه‌یرانى خوولى سه‌رمایه‌یه و قه‌یرانێكه گه‌شه‌كردنى ته‌كنه‌لۆجیا و كه‌ڵه‌كه‌بوونى سه‌رمایه دروستیان كردووه. قه‌یرانێكى بونیادییه ناتوانرێت خۆى لێ لابدرێت به‌بێ گۆڕینى یاساكانى ئه‌م گه‌مه‌یه‌ى ئێستا كه له شۆڕشى پیشه‌سازیى یه‌كه‌مه‌وه به‌رده‌وام بووه تا رۆژى ئه‌مڕۆمان.\nهه‌موو ئه‌و شۆڕش و جه‌نگ و قه‌یران و كوێره‌وه‌ریى و داڕزانه‌ى كه له هه‌موو ئاسته‌كاندا رووده‌ده‌ن و هه‌ستیان پێ ده‌كه‌ین په‌یوه‌ندییان به‌وه‌وه هه‌یه كه ئێمه ئێستا له قۆناغێكدا ده‌ژین سیستمێك خه‌ریكه ئاوا ده‌بێت و سیستمێكى تازه له‌دایك ده‌بێت. به كوردى و كرمانجى ده‌ڵێین هه‌ر رێگە چاره‌یه‌ك كارى به‌كرێگیراو و خاوه‌ندارێتى تایبه‌تى له‌خۆ نه‌گرێت وه‌ك ئه‌وه وایه حه‌بێكى ئازارشكێن بده‌یت به نه‌خۆشێكى شێرپه‌نجه.\nكه‌یفیى ئه‌مین:: 10/11/2019


ئۆدیسەی فەلسەفیی سەربەستیی و ئازادیی مرۆڤ. كتێبێكی پڕ لە سەركێشییە. لە ڕۆمان دەچێت، گەشتی عەقڵە بەرەو ڕۆحی ڕەها، لەو گەشتەدا كۆمەڵێك كێشە و سەرچڵیی و سەركێشیی دێتە پێشەوە، ڕێك لە ڕۆمانی فەنتازیی دەچێت. ئەم كتێبە ڕۆمانی هەژاران و كرێكارانە. ئەو خاكەی ئەم ڕۆمانە تێیدا ڕوودەدات، خاكی ئەفسانەیی و خاكی واقیعیی شۆڕشی فەڕەنسییە. ڕۆمانێكە دژی ناعەقڵانییەتی شەڕخوازی ئەڵمانیی. شەڕی نێوان عەقڵ و ئیمان، پاشا و خەلیفە لەبەرەیەك و جەماوەری شۆڕشگێڕ لەبەرەكەی دیكە.\nئەم ڕۆمانە مانیفێستی ڕۆشنگەرییە، ئەگەرچی بە چەمكی ئایدیالیستیی و خەیاڵیی، بەڵام هاوكات بناغەی ماتریالیزمی مێژوویی ماركس و ئەنگڵسیشە، لەسەر بناغەیەكی واقیعییتر. بۆیە ماركس بۆیەكەمجار كە لە پاریس لە ١٨٤٤دا ئەم بەرهەمە دەخوێنێتەوە تێدەگات كە ڕۆمانێكە بۆ ئەو نووسراوە بەڵام سەراوبن وەستاوە و دەڵێت هێنامەوە سەرپێكانی خۆی، چونكە لەسەر سەر و بەراوەژوو وەستابوو. ئەمە شیعری ڕۆشنگەرییە، بەڵام ئێمە تەرجەمەمان كردووە بۆ پەخشانی ماتریالیستیی. بەو مانایە: بەبێ هێگل و ئەم كتێبە، لە ماركس دووردەكەوینەوە. هەروەها دەكرێت بڵێین ماركس پاڵەوانی ڕۆمانی «فینۆمینۆلۆژیای ڕۆح»ە و لە نووسەرەكەی یاخیی بووە و هاتووەتە دەرەوە و لە جیهانی واقیعییتردا شەڕەكەی دەكات.\nماركس و ئەنگڵس پێیانوابوو ئەمە ڕۆمانێكی جەماوەرییە، لینین پێیوابوو مانیفێستی كرێكارانە. نیچە پێیوابوو نووسەری ئەم كتێبە درۆزنترین ئەڵمانییە. شۆپنهاوەر دەیگوت فەیلەسوفێكی ساختەیە، پاشا فریدریشی مەزن، شێلینگی لەدژی هێگل بانگهێشتی خوانی بەرلین كردبوو، هیتلەر خۆشحاڵبوو بەوەی شۆپنهاوەر و نیچە توانیویانە فەلسەفەی ماڵكاولكەری هێگل لەناوبەرن.\nئایا كەستان ئەم ڕۆمانەتان خوێندۆتەوە؟ بەكوردیی یان...؟\nكراوە بە كوردیی، هیوادارم وەرگێڕانەكەی لە ئاستی ئەم ئۆدیسە فەلسەفییەدا بێت.


نووچە نێت | ڕاستگۆیی بێ لایەنی| ژمارەى تووشبوانى نەخۆشى سکچوون و ڕشانەوە لە بەرزبوونەوەدایە\nJune 2022 20 - 13:25:42\nبەڕێوەبەرى گشتى تەندروستى سلێمانى ئاشکراى دەکات، تووشبوون بە نەخۆشى سکچوون و ڕشانەوە هێشتا بەرزە و دەشڵێت، تەنیا لە ماوەى (24) کاتژمێرى ڕابردوو (635) هاووڵاتى سەردانى نەخۆشخانەکانى سلێمانی کراوە و چارەسەریان وەرگرتووە.\nئەمڕۆ دووشەممە (20/حوزەیران/2022) د.سەباح هەورامی، بەڕێوەبەری گشتی تەندروستی سلێمانی رایگەیاند، "لەماوەی (24) کاتژمێری ڕابردوودا لە سەنتەری شاری سلێمانی (635) حاڵەتی تووشبوون بەنەخۆشی سكچوون و ڕشانەوە لەنەخۆشخانەكانی سلێمانی" تۆمارکراون.\nبەرزبوونەوەى حاڵەتەکانى تووشبوون بە نەخۆشى کۆلێرا و ڕشانەوە لە کاتێکدایە، دوێنێ یەکشەممە لەسەر داواى وەزارەتى تەندروستى عێراق، بارى لەناکاوى لە پارێزگاى سلێمانى ڕاگەیێندرا، ئەمەیش دواى گەڕانەوەى پشکنینى چەند تووشبوویەک لە بەغدا، دەرکەوت 10 کەس تووشى کۆلێرا بوونە و ئەم نەخۆشە لەو پارێزگایە بڵاوبۆتەوە.\nهەروەها درەنگانى شەوى ڕابردوو، مەسرور بارزانى، سەرۆکى حکوومەتى هەرێمى کوردستان، وەزیرى تەندروستى ڕاسپارد، سەردانى سلێمانى بکات و لە نزیکەوە چاودێرى ڕێکارەکانى ڕووبەڕبوونەوەى نەخۆشى کۆلێرا بکات.


هاوکارێکی رادیۆی سوید بەرنامەکەی جێهێشت - Radio Sweden Kurdish - رادیۆی سوید Radyoya Swêdê | Sveriges Radio\nپێش دەروازەی رادیۆی سوید لە ستۆکهۆڵم وێنە: Jessica Gow/TT\nهاوکارێکی رادیۆی سوید بەرنامەکەی جێهێشت\nبڵاو کرایه‌وه torsdag 9 november 2017 kl 15.01\nبەڕێوەبەری بەرنامەیەک لە رادیۆی سوید کە بە دەسرێژی جنسی بۆ سەر هاوکارەکانی تۆمەتبار کرابوو ناچار کرا کە واز لە بڵاوکردنەوەی پرۆگرامەکەی بهێنێت.\nسیلا بێنک ئۆ (Cilla Benkö) سەرۆکی رادیۆی سوید ئەو هەواڵە پشت راست دەکاتەوە بێ ئەوەی ناوی ئەو کەسە بهێنێ، ئەو دەڵێ هەموو کردەوەیەکی دەسرێژی جنسی یان هەڵاواردن و تاوانکاری ئابووری لای ئێمە بە تووندی دژایەتیی دەکردرێ. لێکۆڵینەوە نێوخۆییەکانی رادیۆی سوید سەبارەت بەو کەسایەتیە ناسراوە کۆتایی پێهاتووە و لەو لێکۆلینەوانە ئاشکرا بوو کە ژنێک لە رادیۆی سوید دەسرێژی جنسی کردۆتە سەر هاوکارەکانی و بە شێوەیەکی نەخوازراو مەیلی جنسی خۆی پێشان داوە، هەم لە کاتی کارکردن و هەم دوای کارکردن.\nئێستا ئەو کەسە لەسەر کار نیە، ئەورۆ دوای تەواو بوونی لێکۆڵینەوەکەش تا ئێستا لە لەلایەن سەرۆکایەتیی رادیۆی سویدەوە چارەنووسی ئەو کەسە بە تەواوی یەکلا نەکراوەتەوە.بەڵام هاوکارێکی خۆی بە بەشی هەواڵەکانی رادیۆی راگەیاند کە ئەو ئیتر پرۆگرامەکەی بڵاو ناکاتەوە.\nسیلا بێنکۆ سەرۆکی رادیۆی سوید دوای تەوابوونی لێکۆڵینەوەکە لە وتوێژێک دا لەگەڵ بەشی هەواڵەکانی رادیۆی سوید داوا لە هاوکارانی دەکات کە بە کراوەی باس لە بەسەرهات و کێشەکانی خۆیان لە شوێنی کارکردن دا بکەن.


گۆرانکاریه‌کانی ویندۆزی بلو بزانە \nمایكرۆسۆفت گۆڕانكاری له ویندۆزی هه‌شتدا ده‌كات، مایكرۆسۆفت پێشتر چه‌ند گۆڕانكارییه‌كی له ویندۆزی هه‌شتدا كرد بۆئه‌وه‌ی ئه‌و شتانه بگۆڕێتكه خه‌ڵك و به‌كارهێنانی گومانیان لێی هه‌بوو و حه‌زیان به‌گۆڕانكاری بوو تیایاندا، له‌كۆنفرانسێكدا له سانرانسیسكۆ بۆ ئه‌وه‌ی به‌كرهێنه‌رانیان زیادبێت بڕیاریان دا كه شته‌كان به‌و شێوه‌یه لێبكه‌ن كه مایكرۆسۆفتی پێناسراوه.\nدوای ئه‌و گۆڕانكارییانه واپێ!ده‌چێت كه startگۆڕابێت و شێوازێكی نوێی پێدرابێت، له‌دوای كلیك له‌سه‌ر ئه‌وه (windows start screen )ی ویندۆزی هه‌شت ده‌كرێته‌وه، هه‌روه‌ها ویندۆزی هه‌شت سته‌كان ده‌شارێته‌وه و ده‌توانرێت هه‌ركاتێك به‌كلیكی ئاراوه بكرێته‌وه و ده‌بێت ئه‌مانه هه‌ڵبگیرێن بۆئه‌وه‌ی بزانرێت ئه‌و شتانه له‌كوێدایه.\nشتی باشتریان بۆداناوه كه ده‌توانرێت چه‌ند داواكاری و شتێك به‌یه‌كه‌وه به‌ئه‌نجام بگه‌یه‌نێت، وه شاشه‌كه ڕێك ده‌خات ئه‌گه ر بته‌وێت چه‌ند پرۆگرام و به‌رنامه‌یه‌ك به‌یه‌كه‌وه ئیش پێبكه‌یت، گه‌ڕان به‌دوای وێبسایت و دۆكیومێنته‌كانی زۆرئاسان كردووه, مایكرۆسۆفت ڕێكلام بۆ ئه‌و گۆڕانكارییانه ده‌كات و بڵاویان ده‌كاته‌وه.\nمایكرۆسۆفت هه‌ر له‌سه‌ره‌تای دروستكردنی ویندۆزی هه‌شت بۆئه‌وه بوو كه تابلێت و چه‌نده‌ها شتی دیكه بێته ئاراوه بتوانن به‌هۆیه‌وه له ماوس و كیبۆرد دووربكه‌ونه‌وه و به به‌ركه‌وتن ئیشی پێبكه‌ن.


پڕۆسەی خوێندن لە هەرێمی کوردستان ماوەی مانگێک ڕاگیراوە و خوێندکاران دەتوانن لە ڕێگەی ماڵپەڕێکەوە بەناوی ئاوێنە وانەکانیان وەربگرن و کاری لەسەر بکەن، بەڵام ئێستا ماڵپەڕەکە ناکرێتەوە.\nلەبارەی هۆکاری نەکردنەوەی ماڵپەڕەکەوە، پەیجی سەرەکی ماڵپەڕەکە ڕایگەیاندووە، “بە کاتی ماڵپەڕەکە ڕاگیراوە و خەریکی هەندێک گۆڕانکارین تێیدا، بۆیە بەم نزیکانە دەکەوێتەوەکار”.\nڕاگەیەنراوەکەی ماڵپەڕەکە خوێندکارانی ئاڕاستەکردووە تا لەڕێگەی کەناڵی تایبەتی خۆیانەوە لە تێلگرام وانەکان وەربگرن.\nسەرەڕای بوونی دەیان هەزار خوێندکار لە ناوەندەکانی خوێندن لە هەرێمی کوردستان، پەیجی ماڵپەڕەکە لە تۆڕی کۆمەڵایەتی فەیسبووک تەنها شەش هەزار لایکی هەیە و زیاتر پشت بە تێلگرام دەبەسترێت بۆ پێدانی وانەکان بە خوێندکاران.\nئوردن و ئیسرائیل ڕێككەوتنێكیان ئیمزاكرد\nدەسەڵاتی فڕۆكەوانیی شارستانی لە ئیسرائیل و ئوردن ئەمڕۆ پێنجشەممە 8ی تشرینی یەكەم ئاشكرایانكرد، ڕێككەوتنێكیان ئیمزاكردووە بۆ بەكارهێنانی ئاسمانی…


فه‌رمانده‌يى نه‌ينه‌وا راسيه‌يل په‌يوه‌ندى كارمه‌نديگ له حه‌شد وه ته‌قينه‌وه‌يگ ئاشكرا كرد - شـه‌فـه‌ق نيـوز\nفه‌رمانده‌يى نه‌ينه‌وا راسيه‌يل په‌يوه‌ندى كارمه‌نديگ له حه‌شد وه ته‌قينه‌وه‌يگ ئاشكرا كرد\nشه‌فه‌ق نيوز/ ليوا نه‌جم جبورى سه‌ركرده‌ى فه‌رمانده‌يى نه‌ينه‌وا, راسيه‌يل په‌يوه‌ندى كارمه‌نديگ وه حه‌شدد شه‌عبيه‌و له مه‌سه‌له‌ى ته‌قيانه‌وه‌ى ماتۆڕسكڵيگ ده‌رخست ك دويه‌كه شه‌ممه روێدا له شار موسڵ.\nجبورى له به‌ياننامه‌يگ ئه‌را شه‌فه‌ق نيوز وت: دوياى رويداگيگ تيرۆريستى له ته‌قاننه‌وه‌ى پايسكڵيگ له ناوچه‌ى كۆمه‌ڵه‌ى رووشنهويرى بڕيگ له لاپه‌ڕه‌يل ماڵپه‌ڕ كۆمه‌ڵايه‌تى ناو زاهر جبورى سه‌ر وه حه‌سد شه‌عبى بڵاو كرديان، ك ئه‌خوازم بويشم ناوبرياێ خوه‌ى راده‌س وه پۆليس نه‌ينه‌وا كرد و له به‌راوردكردنى وه‌ل ئه‌و وێنه ك بڵاو كريا جياوازى فريه‌يگ هه‌س و هويچ په‌يوه‌ندييگ وه‌و روێداگه‌و نه‌يرێد.\nجى باسه، جبورى هه‌ميش وت: داوا له جايه‌ڵ جوانه‌يلمان ئه‌كه‌يم ئيچنه دعايه‌يليگ بڵاو نه‌كه‌ن و باس له‌وه‌يش كرد ك په‌يجورى له‌و باوه‌ته‌و هيمان وه‌رده‌وامه‌و كه‌سه‌يليگ گومانليكرياێ هه‌ن و دوياخريش گشت راسيه‌يليگ وه‌ته‌واوى ده‌ركه‌فن له‌باره‌ى ئه‌و كه‌سه‌يله ك ئه‌و ته‌قينه‌وه ئه‌نجام دانه.a


دۆسێی سوریا له کۆنگرێسی ئه‌مریکادا\nی مانگی سێ ٢٨, ٢٠١٢\nیاسادانه‌رانی وڵاته یه‌کگرتووه‌کانی ئه‌مریکا داوای ڕؤڵێکی گه‌وره‌تر و چالاکانه‌تری ئه‌مریکا ده‌که‌ن بۆ ڕووخاندنی دیکتاتۆریه‌ت له سوریادا و یه‌کێک له‌و ڕێگه‌یانه‌ی ئاماژه‌یان پێکردووه دابینکردنی چه‌که بۆ سه‌رهه‌ڵداوانی دژ به به‌شار ئه‌لئه‌سه‌د سه‌رۆکی سوریا.\nسیناتۆری کۆماری جۆن مه‌ککه‌ین ده‌ڵێت نابێت ئه‌مریکا هه‌روا دووره‌په‌رێز بوه‌ستێت له ده‌مێکدا هه‌زاران خه‌ڵکی سیڤیڵی له سوریا کوژراون و ئاماژه‌ش به‌وه ده‌کات دابینکردنی چه‌ک بۆ شوێنێکی دوور له ئه‌مریکاوه شتێکه پێشتر ئه‌مریکا سه‌رکه‌وتووانه کردویه‌تی وه‌ک ئه‌و چه‌کانه‌ی له ساڵانی هه‌شتاکانی سه‌ده‌ی ڕابردوودا بۆ هێزی به‌رگری ئه‌فغانیه‌کان دابینده‌کران له ده‌می شه‌ڕیاندا له‌گه‌ڵ ڕوسیا.\nجۆن مه‌ککه‌ین له‌گه‌ڵ پێنج سیناتۆری تردا به‌رنوسێکیان ئاماده‌کردووه و تیایدا ئیدانه‌ی خوێن ڕشتنه‌کان ده‌که‌ن له سوریادا .\nسیناتۆری سه‌ربه‌خۆ جۆ لیبرمان که هاوهه‌ڵوێستی سیناتۆر مه‌ککه‌ینه ده‌ڵێت له‌سه‌ر بنچینه‌ی به‌راوردکاری قه‌باره‌ی چه‌ک و خواسته‌کانی ڕژێمه‌که‌ی ئه‌سه‌د بۆ به‌کارهێنانیان دژی گه‌لی سوریا ، ئه‌وا به‌شار ئه‌لئه‌سه‌د به هۆکاری سروشتی نامێنێت نه‌ک ئه‌وه‌ی له ده‌سه‌ڵات لابدرێت.\nکاربه‌ده‌ستانی به‌ڕێوبه‌رایه‌تیه‌که‌ی سه‌رۆک ئۆباما ده‌ڵێن ڕۆژه‌کانی به‌شار ئه‌لئه‌سه‌د که‌می ماوه و ده‌بێت له ده‌سه‌ڵات لابچێت ، به‌ڵام ده‌شڵێن ڕووخانی ئه‌سه‌د مسۆگه‌ر نییه و زۆریش قورسه پێشبینی ڕووداوه‌کانی پاش نه‌مانی به‌شار ئه‌لئه‌سه‌د بکرێت له سوریادا.\nبۆ گوێگرتن له ته‌واوی ڕاپۆرته‌که‌ی مایکڵ بۆومان په‌یامنێری ده‌نگی ئه‌مریکا له کۆنگرێسی ئه‌مریکا، ده‌توانیت کلیکی ئه‌و فایله ده‌نگیانه‌ی سه‌ره‌وه‌ی ده‌سته چه‌پ بکه‌یت که ماوه‌که‌ی4:36 خوله‌که.


کەناڵێکی تورکی: تورکیا فەرمان بە دەستگیرکردنی 249 کارمەندی وەزارەتی دەرەوە دەکات\nکەناڵی تەلەفیزیۆنی ئێن تی ڤی تورکی وتی بەرپرسانی تورکیا فەرمانی دەستگیرکردنی 249 کارمەندی وەزارەتی دەرەوەی وڵاتەکەیان داوە بەهۆی گومانی ئەوەی پەیوەندییان هەیە بە تۆڕەکەی سەر بە کەسایەتی ئاینی تورکی فەتحوڵە گولەن کە ئەنقەرە تۆمەتباری کردووە بە تۆمەتی پلانگێڕان بۆ هەوڵی کودەتاکەی ساڵی 2016 ی تورکیا.\nبەرپرسانی تورکی لە دوای هەوڵی کودەتاکەوە هەڵمەتی دەستگیرکردنەکانیان دەست پێکردووە و ئەو کەسانە دەستگیر دەکەن کە پێیان وایە شوێنکەوتووی گولەنن کە لە ساڵی 1999 ەوە لە پێنسلڤەینیای ئەمەریکا دەژی. لەلای خۆیەوە گولەن ڕەتی دەکاتەوە دەستی هەبووبێت لە هەوڵی کودەتاکەدا.\nکەناڵەکە ئاماژەشی بەوەدا ئۆفیسی دادوەری گشتی لە ئەنقەرە ڕایگەیاندووە فەرمانی کردووە بە دەستگیرکردنی 249 کارمەندی وەزارەتی دەرەوە دوای ئەوەی لێکۆڵینەوەکان ئاماژەیان بەوە کردووە ئەم کەسانە پێشێلکارییان کردووە لە تاقیکردنەوەکاندا بۆ وەرگرتنیان لە وەزارەت.\nوتیشی پۆلیس تا ئێستا 78 گومانلێکراوی دەستگیرکردووە لە 43 هەرێمی تورکیادا و بەدوای ئەوانی دیکەشەوەن.\nلە دوای هەوڵی کودەتاکەوە بەرپرسانی تورکیا زیاتر لە 77 هەزار کەسیان دەستگیرکردووە و لە چاوەڕێی دادگاییکردنەکانیاندان، هەروەها 150 هەزار کەسیشیان لە کارەکانیان دوورخستۆتەوە کە کارمەند و سەرباز و ئەفسەریان تێدایە.\nکۆمەڵانی بەرگریکار لە مافەکانی مرۆڤ و ڕۆژئاوا نیگەرانی خۆیان دەربڕیوە سەبارەت بەم هەڵمەتی دەستگیرکردنانەی تورکیا و دەڵێن رەجەب تەیب ئەردۆگان هەوڵی کودەتاکە وەکو بیانوویەک بەکاردەهێنێت بۆ لەناوبردنی ئۆپۆزسیۆن لە تورکیادا.\nحکومەتیش دەڵێت ئەو ڕێوشوێنانە پێویستن بەهۆی ئەو مەترسیانەوە کە وڵاتەکە ڕووبەڕوویان دەبێتەوە.


ئاژانسی نێودەوڵەتی وزەی ئەتۆم پشتڕاستی دەکاتەوە ئێران بە ڕێژەی 20% یۆرانیۆم دەپـیتێنێت\nدیمەنێکی دامەزراوەی ناوکی فۆردۆ لە ئێران\nئاژانسی نێودەوڵەتی ئەتۆم پـشتڕاستی کردەوە ئێران دەستیکردووە بە پـیتاندنی یۆرانیۆم بە ڕێژەی 20%.\nپـێشتر ئەمڕۆ دووشەممە ئێران ڕایگەیاند دەستیکردووە بە پیتاندنی یۆرانیۆم تا ڕێژەی لە سەدا بیست لە دامەزراوەیەکی ناوکی ژێر زەمیندا و ئەمەش هەنگاوێکە بۆ نزیک بوونەوە لەو جۆرە پیتاندنەی بۆ دروستکردنی چەکی ناوەکی بەکاردەهێنرێت.\nڕاگەیاندنی ئەو پیتاندنە لە دامەزراوەی فۆردۆ هاوکاتە لەگەڵ ترس و نیگەرانی کاربەدەستانی ڕۆژئاوایی، لەسەر ئەگەری دەستبەسەردا گرتنی کەشتییەکی نەوت هەڵگر.\nئەم هەواڵانەش هاوکاتن لەگەڵ گەرمتربوونی پشێویەکانی نێوان ئێران و ئەمریکا لە کاتێکدا سەرۆک ترامپ نزیکەی 15 ڕۆژی ماوە لە ئۆفیسدا.\nسەرۆک ترامپ، تاکلایەنە ئەمریکای کشاندەوە لە ڕێککەوتنە ناوکییەکەی لەگەڵ ئێراندا مۆرکرابوو.\nتەلەفیزیۆنی دەوڵەتی ئێران لە زاری عەلی ڕابیعی، وتەبێژی حکومەتی ئێرانەوە دەڵێت "حەسەن ڕۆحانی، سەرۆکی ئێران فرمانی پیتاندنەوەی یۆرانیۆمی داوە لە دامەزراوەی فۆردۆدا."\n10 ساڵ لەمەوبەر، بڕیارێکی ئێران بۆ پیتاندنی یۆرانیۆم تا ڕێژەی لە سەدا بیست، خەریک بوو ببێتە مایەی هێرشێکی ئاسمانی ئیسرائیل بۆ سەر دامەزراوە ناوکییەکانی ئێران، هەر بۆیە بە دوور نازانرێت ئەم بڕیارەی ئێستای ئێران ببێتەوە مایەی دووبارەبوونەوەی هەمان سیاسەت.\nئێران لە هەفتەی ڕابردوودا، دەزگای نێونەتەوەیی وزەی ئەتۆمی ئاگادارکردۆتەوە لەوەی ئەم هەنگاوی دەنێت.\nهەر ئەمڕۆ دووشەممە، نیگەرانییەکان زیادیان کردووە سەبارەت بەوەی کەشتیەکی نەوت هەڵگربە ئاڵای کۆریای باشورەوە لە لایەن تارانەوە دەستی بەسەردا گیرابێت.\nکەشتییەکە لە ڕێدا بووە بەرەو میرنشینە یەکگرتووەکانی عەرەب و چۆتە ناو سنوری ئاوی ئێرانەوە و کۆمپانیایەکی ئاسایشیش دەڵێت ترسی لەوە هەیە دەستی بەسەردا گیرابێت.\nوێنەکانی لە سەتەلایتەکانەوە وەرگیراون و "مەرین ترافیک" لە ماڵپەڕەکەی خۆی دایناون، نیشانی دەدات کەشتی (ئێم تی هانکوک چیمی) پاشنیوەڕۆی ئەمڕۆ دووشەممە گەیشتۆتە بەندەر عەباس، بەبێ ئەوەی هیچ ڕاڤەکردنێک لەسەر وێنە سەتەلایتیەکان بدرێت. کەشتییەکە لە عەرەبستانی سعودیەوە چووە بەرەو بەندەری فوجەیرە لە میرنشینەکان.\nتا ئامادەکردنی ئەم هەواڵە خاوەنەکانی کەشتییەکە هیچ تێبینییەکیان نەداوە.\nکۆماری ئیسلامی ئێرانیش شوێنی کەشتییەکەی ئاشکرا نەکردووە.


یەکێک لەو کێشە گەورانەی کە تەواوی رای گشتی فەرەنسی لە کۆتاییەکانی سەدەی نۆزدەو سەرەتای بیستدا مەشخوڵکرد، کێشەی ئەفسەرێکی جوولەکەی سووپای فەرەنسی کۆڵۆنێل ئەلفرید دریفوس بوو، لە ساڵی 1894 ەوە هەتاوەکو ساڵی 1906 ئەم کێشەیە دەبێتە کێشەیەکی گەورەی رای گشتی و کۆمەڵگەی فەرەنسیش دەکاتە دوو بەشەوە بەشێکیان بەوپەڕی هێز و توانای خۆیانەوە دژی ئەلفرید دریفوس و جوولەکەکانی فەرەنسا دەوەستنەوە، بەشێکی تریان داکۆکی لەم جەنەڕاڵە و جوولەکەکان دەکەن. لەم کێشەیەشدا سەرۆک کۆمار، حکومەت، پەرلەمان، رۆژنامەکان، دادگاکان، پارێزەرەکان، دواتریش تەواوی کۆمەڵگا پێوەی خەریک دەبێت. خەڵکێکی زۆریش دەبنە قووربانی بەتایبەتی جوولەکەکانی فەرەنسا، هەروەها لە زۆربەی قاوەخانە و شوێنە گشتییەکان، نیقاشی گەورە و زۆرجاریش قسەی ناخۆش و دڵگرانیی و شەڕی دەستە ویەخە لەنێوان خەڵکیدا دروست دەبێت. ئەم کێشەیە سەرەتا کێشەیەکی دادوەری ، سیخوریی بوو، دادگا وروژاندی، دواجاریش هەر لە رێگەی دادگاوە، کۆتایی بە کێشە دێت. هەرچەندە جگە لە دریفوس خەڵکی تریش رووبەروی سزادان دەبێتەوە بەتایبەتی ئەوانەی داکۆکیان لێکرد، لەسەرووهەموشیانەوە ئێمیل زۆلا، کە ناچار دەبێت فەرەنسا بەجێبهێڵێت و رابکات بۆ بەریتانیا.


کۆنفڕانسی ڕۆژنامەوانیی هاوبەشی هەردوو وەزیری دەرەوەی ئێران و ئەڵمانیا\n16:51 PM IRAQ\nMONDAY, 10 JUNE 2019 - 19:21\nبەشی ئێران/ کوردی- وەزیری دەرەوەی ئەڵمانیا پاش دیدار لەگەڵ محەمەد جەواد زەریف کۆنفڕانسێکی ڕۆژنامەوانیی بەڕێوە برد و هەر دوولا جەختیان لە پێبەندبوون بە بەرجامەوە کرد.\nهایکۆ ماس وەزیری دەرەوەی ئەڵمانیا پاش کۆبوونەوەی لەگەڵ محەمەد جەواد زەریف وەزیری دەرەوەی ئێران لە پرێس کونفڕانسێکدا ڕایگەیاند ئەڵمانیا و دوو وڵاتی دیکەی ئەورووپی کە دەقی ڕێککەوتنی ئەتۆمییان لەگەڵ ئێران واژۆ کردووە هەموو هەوڵی خۆیان دەدەن کە ئەو ڕێککەوتنە نەڕووخێت بەڵام خۆ دیارە ئەڵمانیا ناتوانێت موعجیزە بکات بۆ مانەوەی ڕێککەوتنەکە.\nوەزیری دەرەوەی ئەڵمانیا گوتیشی دۆستایەتی و پێوەندیی ئەڵمانیا لەگەڵ ئیسرائیل دۆستایەتییێکی ستراتێژییانەیە و هاتنی بۆ تاران کارتێکەر نابێت لە سەر پێوەندییەکانی ئەو وڵاتە لەگەڵ ئیسرائیل.\nلای خۆیەوە محەمەد جەواد زەریف وەزیری دەرەوەی ئێرانیش جەختی کردەوە تا ئەو کاتەی شەڕی ئابووری و تیرۆریزمی ئابووریی ئەمریکا دژ بە ئێران بەردەوام بێت مەعقوول نیە هیچ لایەنێک چاوەڕێی ئەوە بکات کە ئارامی و ئاسایش بۆ ناوچەکە بگەڕێتەوە.\nزەریف گوتیشی ئێران چاوەڕوان دەکات وڵاتانی ئەورووپیی واژۆکاری ڕێککەوتنی ئەتۆمی هەنگاوی کرداری بۆ پارێزگاری کردن لەو ڕێککەوتنە هەڵبگرن چوونکە پشتگیری کردنی زارەکی هیچ سوودی نیە و بەرژەوەندی و قازانجەکانی ئێران دەستەبەر نەبووە.\nشایانی باسە ڕۆژی ڕابردوو هایکۆ ماس وەزیری دەرەوەی ئەڵمانیا بە سەردانێک گەیشتە تاران بەڵام بە فەرمی پێشوازیی لێنەکرا. هایکۆ ماس پاش کۆبوونەوەی لەگەڵ زەریف دیدارێکی لەگەڵ حەسەن ڕۆحانی سەرکۆماری ئێرانیش کرد.


سندوقى دراوی نێودەوڵەتی بڕى هاوکاریی دارایی بۆ وڵاتان ئاشکرادەکات\n2/18/2020 1:13:17 PM\n5390 جار خوێندراوەتەوە\nلە سەرەتایی دروستبونی کابینەی نۆیەمی حکومەتی ھەرێمی کوردستان سەرۆکەکەی وەک فریادڕەس و ھەڵگری عەسایی پڕ سیحری چاکسازی وێناکرا لە لایەن لەشکرێک لە میدیاکاران و نوسەران و زۆرینەی پەرلەمانتارانی پارتی دیموکراتی کوردستان و داوتر لە کاتی متمانەدان بە کابینەی نوێ لە پەرلەمان سەرۆکی حکومەت ھێڵە گشتیەکانی چوار ساڵی حکومەتەکەی خوێندەوە کە بریتیبوو لە ٥٢ خاڵ لە بوارە جیاوازەکان.\nلە بواری چاکسازیشدا سیانزە خاڵی خوێندەوە، من قسەم تەنھا لە سەر خاڵی شەشەمە کە دەڵێیت" کاردەکەین بۆ چەسپاندنی شەفافیەت لە گشت بوارە داراییەکانی ھەرێمدا، بە تایبەت لە بواری داھاتە نەوتییەکانی ھەرێم و داھاتە ناوخۆییەکان" بۆ ئەم مەبەستەی سەرەوە کاردەکەین بۆ دامەزراندنی سندوقی داھاتە نەوتییەکان بە پێی یاسای پەیوەندیدا.\nلێرەوە دەڵێین دوای ھەشت مانگ داھاتی نەوتی ھەرێمی کوردستان ھەر وەک سێ ساڵی ڕابردوە و ھەر ٣٠٠ ملیۆن دۆلار دەدرێیت بە وەزارەتی دارایی لە کاتێکدا بە پێ ڕاپۆرتی کۆمپانیای سۆمۆ ڕۆژانە ٤٤١ ھەزار بەرمیل نەوت دەفرۆشرێت تەنھا بە بۆری جگە لە تانکەر و فرۆشی ناوخۆی ئەگەر ئەو بڕەیە بە ٥٢ دۆلار بۆ ھەر بەرمیلێک بفرۆشرێت ئەوا دەکاتە ٦٨٧ ملیۆن دۆلار، بەڵام ئەم داھاتە ئەگەر نرخ ھەرچەندە زیاد بکات ھەر وەک گیسکەکەی ھەیاس نە زیاد دەکات نە کەم.\nکامەیە چەسپاندنی شەفافیەت ؟\nخەڵکی کوردستان دەبیستێت لە وەزیری وەزەی ئەمریکا کە ھەناردەکردنی نەوتی ھەرێم بارتەقایی لیبیایە، بەڵام نە لە مشتاقاتەکەی توانرا نەوتی سپی لەم زستانە بۆ نیوەی خەڵکی کوردستان دابینبکرێیت کە پێشتر بڕیارتان لێدابوو، بەڵام حکومەتی بەغداد لە پاڵاوگەکانی ھەرێمەوە نەوتی سپی بەرھەم دەھێنێیت و دەینێریت بۆ خەڵکی بەسرە و ئوم قەسر!.\nنە داھاتی نەوت و گازی سروشتی خەمی درەنگ کەوتنی موچەی لای موچە خۆرانی ئەم حکومەتە ڕەواندووەتەوە، وا دیسان دەردی دواکەوتنی موچە دەستی پێکردۆتەوە و وا ١٤ ی مانگە دێلۆیت ھیچ راپۆرتێکی نەخستۆتە ڕوو نازانرێ تا چەندی تر ڕاپۆرتێک حازر دەکەن، وا نزیکیش دەبینەوە لە تێپەراندنی ٢٥٠ ڕۆژ بە سەر کابینەکەدا.\nنەک سندوقی داھاتە نەوتیەکان دانەمەزرا، بەڵکو تا ئێستا وەزیرێک دانەنراوە و نازانرێت کەی کێشەکانی ئەو مەلەفە چارەسەر دەبێت و دێتە پەرلەمان و متمانە وەردەگرێیت، ھەرچەندە ڕووبەڕو ئەو پرسیارەم ئاراستەی سەرۆکی حکومەت کرد، بەڵام کاتەکەی نەووت، بەڵکو تەنھا ووتی " من وەزیری سامانەسروشتیەکانم و لە خزمەتاندام "،بەڵام بە داخەوە.\nپێچەوانەی خاڵی دەیەمی کارنامەی حکومەت کە دەڵێیت" پشتیوانی کاری چاودێریی پەرلەمانی دەکەین و بۆ ئەم مەبەستەش پابەند دەبین بە ھەموو رێکارەکانی چاودێری لە پەرلەمانی کوردستان بە پێی یاساو پەیڕەوی ناوخۆ و بنەماکانی کاری پەرلەمانی" بۆیە من بە خەڵکی کوردستان دەڵێم تا ئێستا لیژنەی سامانە سروشتیەکان نە لەگەڵ سەرۆکی حکومەت و وەزیری وەکالەت کۆبوەتەوە بۆ پرسی نەوت و شەفافیەت و ھیچ زانیاریەکیشمان نادەنێ لەو بوارەدا تا بتوانین چاودێری بکەین و بە ئەرکی خۆمان ھەستین تەنانەت لە چەند ڕۆژی رابردوودا لیژنەکە داوایکرد ئەنجومەنی ھەرێمی بۆ نەوت گاز لە لیژنە ئامادەبن، بەڵام ئەنجومەنی وەزیران بە نوسراوی فەرمی داوای دواخستنی کردووە بۆ کاتێکی نادیار.\nبۆیە وەک نوێنەری گەل داواکارین بە زوترین کات شەفافیەت لە داھات و خەرجی بچەسپێنرێت و چاکسازی گشتگیری تێدا ئەنجامبدرێت، بەڵگەکان بخرێتە بەردەم پەرلەمان سەبارەت بە ئەم ھەموو ساڵەی کە نەوت فرۆشراوە لەبەرچی و بۆچی و بۆ کێ بەشێکی زۆری ئەم داھاتانە وا بە ناڕوونی مامەڵەی لە گەڵ کراوە.\nوە ھۆکاری داھاتی نەگۆڕی وەزارتی سامانەسروشتیەکان بخرێتە ڕوو بۆ پەرلەمان و کۆمەڵانی خەڵکی کوردستان و بەرنامەی درێژخایەنی حکومەت لە بواری نەوت چییە و چۆنە و ئایا سیاسەتی فرۆشتنی سەربەخۆی نەوت بەردەوام دەبێت یان رادەستی بەغدای دەکات.


پەسەندکردنی بڕوانامەی مەساج و تاتۆ پەسەندکردنی بڕوانامەی ئەو کەسانەیە کە کە کار دەکەن لە سەنتەری سپا، شوێنەکانی مەساج و تاتۆ.\nداوا کردنى هەژمارکردنى خزمەت هەژمارکردنى خزمەتە بۆ ئەو فەرمانبەرانەى کە بە بڕیارى سەرۆکایەتى ئەنجومەنى وەزیران ڕاژەیان بۆ هەژمارکراوە، کە لە لایەن بەڕیوەبەرایەتى گشتى خانەنشین لێبڕینى خانەنشینیان لێوەردەگیرێت…\nاعتمادات مستندية (L.C) جێبەجێکردنى گرێبەستەکانى حکومەت لەگەڵ کۆمپانیا و لایەنەکانى مامەڵە کردن لەگەڵ حکومەت، بەپێى ڕێنمایى ژمارە (٢)ى ساڵى ٢٠١٦، بۆ پاراستنى ماڵى دەوڵەت.\nداڕشتن و ئەنجامدانی گرێبەستەکانی گواستنەوەی سوتەمەنی و نەوتی خاو داڕشتن و ئەنجامدانی گرێبەستی گواستنەوەی نەوتی رەش و گرێبەستى گواستنەوەى نەوتى خاو و گازوايل بۆ ئەو کۆمپانيانەى کە لە بوارى نەوت کاردەکەن.\nتەملیک کردنى زەوى جووتیاران بریتییە لە گواستنەوەى بەشێک لە مافی مولکایەتى، مافى رەفتارکردن، لە میرى بۆ ئەو جووتیارانەى کە زەوى کشتوکاڵییان لەبەر دەستدایە بە گرێبەستى بە کرێدان یان بە بریارى دابەشکردن، بە…\nگۆڕینى خاوەندارێتى پڕۆژەکانى سامانى ئاژەڵ بریتییە لە گواستنەوەى خاوەندارێتى پڕۆژەی سامانی ئاژەڵ (پەلەوەر، کاوێژکارەکان، هەڵهێنەر، کارگەی ئالیک، کوشتارگەى پەلەوەر، پڕۆژەکانى دایکانە (گۆشت و هێلکە) لە کەسێکەوە بۆ کەسێکى تر…


ڕاستکردنەوە.. سامانی وەستا بەکر – Dengekan\nbySaman Wastabakir\tNovember 27, 2021\tGeneral\nمەسرور بارزانی لە دەرکەوتنێکی لەسەر خۆپیشاندانی فێرخوازانی زانکۆو پەیمانگاکان ئەڵێ،،، (لەهیچ شوێنێکی ئەم دنیایا نیە کە خوێندن بەخۆڕایبێت و فێرخواز دەرماڵە وەربگرێت)!\nبەندە لەسەر وڵاتی سوید ئەدوێم کە زانیارییەکەی سەرۆکی حکومەت هەڵەیە وە ئومێدەکەم خەڵکانیتر لەسەر ئەو وڵاتانەی لێی نیشتەجێن وزانیاریان هەیە زانیاری ڕاست و دروست بنوسن ئیتر ئەگەر پاڵپشتی ڕژد لەسەر کردنەوەی قسەکانی مەسرور بارزانی بێت یان پێچەوانەکەیبێت.\nلەسوید خوێند لە زانکۆکان بەخۆڕاییە وە هەر فێرخوازێک مانگانە بڕی ٣٣٦٠ کرۆنی سویدی وەک هاوکاری وەرەگرێ، ئەم بڕە پارەیە بەشی مانگێک ئەکات ئەگەر فێرخواز لە شارەکەی خۆی بێت و لەگەڵ دایک و باوک یان هەر شوێنێکیترا بژی و کرێی خانوو نەیات.\nخۆ ئەگەر فێرخواز لە شارێکی دوورتر لە شارەکەی خۆی بخوێنيت ئەوا بۆ ئەوەش چارەسەری بەردەست هەیە و فێرخواز ئەتوانێ مانگانە بڕێک پارە لەپاڵ هاوکارییەکەیا قەرزبکات کە ڕێژەی “فائدة” سودی سەر قەرزەکە هێندە کەمە بەراورد بە قەرزکردنی کەسێکی ئاسای لەبانکەکان کە وایکردووە بەشێک لە فێرخوازان ئەو قەرزە وەرگرن و کۆیبکەنەوە و کاتێک خوێندن تەواوئەکەن ڕاستەوخۆ بەو بڕە پارەیە پرۆژەیەک دەستپێبکەن.\nتێبینی: ئەو بڕە پارەیەی کە بە قەرز وەرئەگیرێ سود “فائدة”ی ناچێتە سەر تا کاتی تەواوکردنی خوێندن.\nسەرۆکی حکومەت ئەڵێ هیچ حکومەتێک لە دنیایا هاوکاری یان دەرماڵە بە فێرخواز نایات بەڵکو ئەوە بانکەکانن کە ئەو کارەئەکەن و وەک قەرزێک پێیان ئەیەن.\nلەمەشیانا مەسرور بارزانی زانیاریەکانی نیمچە ڕاست بوون.\nلە وڵاتی سوید حکومەت ڕاستەوخۆ هاوکاری و قەرز بە فێرخواز نایات بەڵام، فەرمانگەیەکی دامەزراندووە بەناوی CSN “سی ئێس ئێن” کەئەم فەرمانگەیە سەر بە دەوڵەتە و ڕاستەوخۆ لەژێر فەرمانی وەزارەتی خوێندی باڵا یان وەزارەتی پەروەردە و زانست”utbildningsdepart” کارەکانی جێبەجێئەکات، بەواتایەکیتر سەرچاوەی داهاتی ئەم فەرمانگە حکومییە هەر خودی دەوڵەت خۆیەتی وهیچ مەبەستێکی سود و قازانجی بۆ کۆمپانیا یان تاکە کەس تیانیە.\nهەر بۆ زانیاری سەرۆکی حکومەت لەسەردەمی ڕژێمی بەعثی فاشی و دیکتاتۆرە خوێن خۆرەکەیا دەرماڵە بۆ فێرخواز هەبوو کەچی گەل لێی ناڕازی بوو و هەمیشە ئەمات ووت بڕوخێ بڕوخێ، چونکە ڕاستە ئەو لایەنی کەمی ژیانی دابین کردبوو وە مووچە لەکاتی خۆیا وەرەگیرا بەڵام فاشی ڕەفتار و دژە ئازادی بوو، مەخابن ئەم حکومەتە خۆماڵییە نە لایەنی کەمی ژیانی بۆ خەڵکەکە بۆ دابین ئەکرێ نە ئازادیش فەراهم ئەکا ئیتر چۆن خەڵکەکە ناڕەزای دەرنەبڕێ.\nئەبێ مەسرور بارزانی ئەوەشی بووتایە لە زۆربەی وڵاتانی دنیایا دوای تەواکردنی خوێندن ڕاستەوخۆ چەندین هەلی کار بەردەستە و فێرخواز بەدڵخوازی خۆی لەو بوارەیا کارەکات کە دڵگیری خۆیەتی جا کەرتی تایبەتی بوێت یان گشتی، نەک دوای شانزە ساڵ خوێندن نەک هەر هەلی کار نیە بەڵکو ئەگەر هەشبێت هاوتای ئەوە نیە کە فێرخواز پسپۆڕی تیا بەدەستهێناوە.\nئەبوو ئەوەشی بۆ ئامادەبووان ڕوونبکردایەتەوە کە چۆن ئیدریسی کوڕی نێچێر بارزانی بەبێ بوونی دەرماڵە سەرکەوتوو بووە ببێ بەخاونی گەورەترین زانکۆی کوردستان و سەرچاوەی ئەو بزنسەی بۆ ئامادەبووان ئاشکراکردایە کە ئیدریس و ئارین بارزانی کردووە بە مۆڵتی ملیاردێر لەسەرەتاکانی بەهاری ژیانیانا!\nڕاستی بابەتەکە بڵاوکرایەوە کە ئەوە فێرخوازان نەبوون ئاڵای کوردستانیان خستۆتە ژێرپێ کەچی لەگەڵ ئەوەشا مەسرور بارزانی سەرلەنوێ باسی ئەوکارەی کردوو و ووتی ئەبێ ئەو خەڵکە سزابیرێن، بەڵام ئەوەی سەیر بوو بە ووشەیەکیش باسی ئەوەی نەکرد کە خولوسی ئاکار وەزیری بەرگری تورکیا بە ڕوونی بە ئاشکرا ڕووی کردە کۆی ئەندام پەرلەمانی وڵاتەکەی و ووتی نە لە تورکیا کوردستان هەیە نە لە دەرەوە”.\nئەو دەستەواژەیەی خلوسی ئاکار بەکاریهێنا بەواتای سڕینەوە و نەبینینی زیاتر لە ٥٠ ملیۆن مرۆڤی کورد، ئێ کاتێک گەلێکی ٥٠ ملیۆنی ڕووبەڕووی سڕینەوەو سوکایەتی ئەبێت و ئەبینێ دەسەڵاتدار و بەناو حکومەتەکەی کوردستان هیچ وەڵامێکی نابێت و لە ترسی پاراستنی شوێن پێی خۆیان و لەدەستنەدانی پارەی دزراوی میلەت کە بەشێکی زۆری لە بانکەکانی تورکیایا هەڵگیراوە ئیتر بڕاوی بە هیچ شتێک نامێنێ، ئێ کە کوردستان نەبوو ئاڵاش نابێ.\nکاتێک خاک نەبێ، مرۆڤی کورد بوونی نەبێ و شوێنێک نەبێ بەناوی کوردستانەوە ئیتر ئاڵا چۆن ئەبێ؟ ئەمە ئەو پرسیارەیە کە ئەبێ دەسەڵاتدارانی هەرێم بوێرانە وەڵامی بەنەوە پێش ئەوەی باس لە پیرۆزی ئاڵا بکەن.\nجێگای نیگەرانیە کە دەسەڵاتدارانی هەرێمی کوردستان ناتوانن دەماڵەی فێرخوازان ئامادەبکەن کەچی مووچەیەکی زۆر بۆ بەشێک لە کوردانی تاراوگە بڕاوەتەوە کە زۆربەی ئەو خەڵکە یان خۆیان خاوەن کارن یان مووچەی بێکاری لە وڵاتی خانەخوێ وەرەگرن، کە ئەگەر تەنها مووچەی ئەو سوپا گەندەڵەی لە تاراوگەوە بەپارەی دزراوی میلەت ئەیانژێنن تا ڕووی ڕەشی دەسەڵات سپی بکەنەوە ببڕن، ئەوا نەک ئەتوانن دەرماڵەی فێرخوازانی پێدابین بکەن بەڵکو ئەتوانن زۆر شتی تریشی پێبکەن.\nخەڵکێکی زۆر لە تاراوگەوە بوون بە بەرگریکاری دەسەڵات و هێرش ئەکەنە سەر هەرکەسێک کە تەنانەت بیەوێت ئەو ناڕاستیەکانی دەسەڵاتداران ئاشکرا بکات کە لەسەر وڵاتانی ڕۆژئاوا بەناڕاست بۆ خەڵکی ئەگوازنەوە، ئەو سوپا ڕەشەی هاندەران کە مانگانە مووچەی بندیوار وەرەگرن خۆیان وەڵامی هەموو کۆمێنت و نوسراوێک ئەیەنەوە کەچی نایانەوێ لە گوڵ کاڵتر بە دەسەڵات بوترێت.\nبەداخەوە،کورد ستراتیژی نیشتمانی نیە بەڵکو لەبری ئەوە ستراتیژی گەورەکردن و باڵادەستکردنی حیزب بوونی ھەیە جا بەھەر نرخێکیشبێ.\nتیۆری حیزبایەتی کوردی لە سەد ساڵی ڕابردووا ئەوەمان لا ڕژدو بێگومان ئەکاتەوە کە ئەو تیۆریەی حیزبی کوردی لەسەر دامەزراوە لەمەودای دوورو نزیکا نیشتمانی نەبووە، لە ستراتیژی ھیچ یەکێ لەحیزبە کوردییەکانی کوردستانی گەورەیا بەکردار کار بۆ تیۆرییە نەتەوەی ونیشتمانییەکان نەکراوە، جا ئەگەر ئەوە لە کۆنگرە باسی لێوەبکرێ یان لە پەیڕەوی نوسراوی هەندێ حیزبیش بوونی ھەبێ.\nئامانجی دروست بوونی حیزب خۆشبەختی گەلە، نەک داتەپانی ژێرخانی وڵات بۆ گەورەکردنی حیزب و دروستکردنی بەرپرسی مۆڵتیملیاردێر.\nPrevious شـەهـــــید.. نوسینی: تۆفیق حەکیم وەرگێڕانی: مام برایم\nNext پێشەکی و کورتەیەک لەبارەی (ڕۆمانەشیعر-دەقی واڵا)وە وەکوو ژانرێکی نوێى شیعری.. پێشەوا کاکەیی\nئیسلامی سیاسیی وەک دوژمنی دیموکراسی.. ستیڤان شەمزینی\nچاوێ ھەڵبێنە … ئامادەکردنی:عەلی حەمەڕەشید بەرزنجی


دابین کرانی ئاو ویستی سەرەکی خەڵکی کوردستانە - Mehr News Agency\nAP ١٣٩٧ Azar ٢ ٢٠:٠٨\nNews Code 23209\nبە ڕاپۆرتی ئاژانسی هەواڵی مێهر، بەهمەن موراد نیا ئێوارەی رۆژی ڕابردوو لە دانیشتنی ئەنجومەنی گەشەی پارێزگای کوردستان کە بە سەرۆکایەتی وەزیری ناوخۆ بەڕێوەچوو، ڕایگەیاند: هیوادارم وەزیری وزە لە پێوشوێن گرتنی ڕەوتی دابین کاری ئاو وەک یەکێک لە پەسندکراوانی بەڵگەی گەشەی کوردستان یارمەتیی بەرپرسانی ئەو پارێزگایە بدات.\nڕاشیگەیاند: دوو بابەت لە پەسندکراوانی بەڵگەی گەشەی پارێزگا زۆر پێوشوێن گیراوە کە یەکیان پێشگری لە خاوفرۆشتنە و لەو پەیوەندییەدا قوڵینگی پڕۆژەی زنجیرەی پۆڵا بە ٥ ملیارد دۆلار سەرمایەدانەری لێدراوە.\nپارێزگاری کوردستان سەبارەت بە دووهەمین بابەت واتە دابین کران و تەرخاندانی ئاو بە پارێزگای کوردستان، ڕوونی کردەوە: ڕەنگە یەکێک لە هۆکارەکانی دواکەوتوویی پارێزگا پرسی ئاوە کە تەرخاندان و دابین کردنی ئاستی پێویستی دەتوانێ گۆڕانکاریی زۆری باشی لە کوردستاندا بە دواوە بێت.\nمورادنیا لە بەشێکی دیکە لە لێدوانەکانیدا بیری هێنایەوە: دواکەوتوویی کوردستان بەرهەمی چەند ساڵی ڕابردوو نییە و لە قۆناغەکانی پێشووەوە بە سەر یەکدا کەڵەکە بووە.\nناوبراو بە ئاماژە بە ئاکامداربوونی هەوڵەکان لە بواری بەرزکردنەوەی ئاستی دابین کاریی ئاو، وتی: کارێک کە ٤٠ ساڵە چاوەروانییە خەڵکییە و ئەنجام نەدراوە لە ماوەی چەند مانگی ڕابردوودا شێلگیرانە پێوشوێن گیراوە و لە جێبەجێ کردن دایە.\nپارێزگاری کوردستان وتیشی: کۆریدۆری باکوور – باشوور لە کوردستان لە ماوەی یەک ساڵی ڕابردوو ٧٥ کیلۆمەتر پێشکەوتنی بووە کە ئەگەر لە ١٠ ساڵی ڕابردوودا بەو چەشنە کارمان کردبایە ئێستا لە مامناوەندی وڵات لە پێشتر بووین.\nمورادنیا لە کۆتایی ئاماژەی بەوەش دا: ئەنجامی دانیشتنەکانی ئەنجومەنی گەشەی پارێزگا تا ئێستا زۆر بە باشی هەنگاوی ناوە و لە داهاتووشدا هەروا دەبێت و خەڵکی دەسکەوت و ئەنجامەکانی هەست پێ دەکەن.\nدابین کرانی ئاو


ANF | ئەنجامنامەی کۆنگرەی ئەنجومەنی گەلی کەمپی مەخمور ئاشکراکرا\nئەنجامنامەی کۆنگرەی ئەنجومەنی گەلی کەمپی مەخمور ئاشکراکرا\n٢مین کۆنگرەی ئەنجومەنی گەلی دیموکراتی کەمپی شەهید رۆستەم جودی (مەخمور) دوای حەوت رۆژ کۆتایی هات. لە کۆتاییدا ئەنجامنامەی کۆنگرەی ئەنجومەنی گەلی کەمپی مەخمور ئاشکراکرا.\nهه‌ینی, 14 Jan 2022, 10:52\nئەنجامنامەکە لەلایەن حاجی کاچان، هاوسەرۆکی ئەنجومەنی گەلی کامپەکەوە خوێندرایەوە و تێیدا هاتووە: لە کۆنگرەکەدا گۆشەگیریی سەر ڕێبەرایەتی، پێشهاتە سیاسییەکان، دۆخی گەلی کورد، تێکۆشانی ئازادی، پیلانگێڕیی دوژمن و ئەرک و بەرپرسیارێتی لە بەرامبەردا بە درێژیی قسەوباسی لەسەر کرا.\nکاچان ئاماژەی بەوەکرد، هەڵسەنگاندن بۆ کارەکانی دوو ساڵی رابردووی ئەنجومەنی گەل کرا لەبوارەکانی ئابووریی، ژن، کۆمەڵایەتیی، ژینگە، گەنجان، هونەریی، دیپلۆماسیی، پەروەردە و تەندروستی باسی لێوەکراوە.\nهاوسەرۆکی ئەنجومەنی گەلی کەمپی شەهید رۆستەم جودی (کەمپی مەخمور) رایگەیاند، بەشداربووان و ئەندامانی کۆنگرەکە بەیەکڕیزیی و بەو ڕۆحییەتەوە پێشەنگایەتیی کۆنگرەکەیان کرد، کە ئەوەی کە ئێمەی پەنابەرانی باکووری کوردستان پەنابەری سیاسیین، بۆ ژیانێکی ئازاد دەستمان بە ڕێپێوانێکی درێژکردووە، هەتا ستاتۆی کوردستان و ئازادی جەستەیی ڕێبەر ئاپۆ مسۆگەر نەبێت، بەردەوام دەبین لە تێکۆشان، خاوەنداریی لە ڕێبازی شەهیدەکانمان دەکەین.\nلە کۆتایی ئەنجامنامەکەدا ئەوەش خراوەتەڕوو: دووەمین کۆنگرەی گەل بۆ ئەنجامدانی گۆڕانکاریی پێویست چاوی بە پەیمانی کۆمەڵایەتییدا خشاندەوە، بڕیاری نوێ پەسەندکران، هاوسەرۆکانی نوێی ئەنجومەنی گەل، هاوسەرۆکانی دیوانی ئەنجومەنی گەل هەڵبژێردران و بۆهەر بەشێکیش دەستەی تایبەتمەند هەڵبژێردران.


ئەو کەسەی لە سلێمانی تەقەی لە دکتۆر کەمال کرد، دەستگیرکرا\nلەلایەن سامان بەشارەتی 5/12/2018\nدکتۆر کەمال، عەمید ئاسۆ تەها و تۆمەتبارەکە\nدوای تێپەڕبوونی کەمتر لە 72 کاژێر لە رووداوی تەقەکردن لە دکتۆر کەمال ئەحمەد سەعید، پزیشکی نەشتەرگەریی گشتی لە سلێمانی، هێزەکانی پۆلیس توانییان تەقەکەرەکە دەستگیربکەن.\nعه‌مید ئاسۆ ته‌ها، بەڕێوەبەری پۆلیسی سلێمانی ئەمڕۆ (چوارشەممە) لە کۆنگرەیەکی رۆژنامەڤانیدا رایگەیاند "راستەوخۆ دوای رووداوەکە دەستمان بە لێکۆڵینەوە کرد، بەهۆی گرنگیی رووداوەکە چەند ئەفسەرێکمان راسپارد بۆ ئەوەی سەرەداوێکمان دەستبکەوێت، سەرئەنجام کاژێر 12:00ـی ئەمڕۆ 5-12-2018 توانیمان ئەو کەسەی تاوانەکەی ئەنجامداوە، دەستگیربکەین".\nلەبارەی هۆکاری تەقەکردنەکە، لە وەڵامی پرسیاری رۆژنامەڤاناندا، بەڕێوەبەری پۆلیسی سلێمانی رایگەیاند "هۆکاری ئەو رووداوە ئێمە جێیدەهێڵین بۆ لێکۆڵینەوە، بۆ ئەوەی دادگا بڕیاری لەبارەوە بدات، چونکە لەوانەیە قسەیەکی ئێمە ببێتە هۆی ئەوەی ئەو کەسەی تاوانەکەی ئەنجامداوە سوودی لێ وەربگرێت و، لەدەستمان دەربچێت، بۆیە زۆرجار کە ئێمە بێدەنگین، دەزانین بۆچی بێدەنگین".\nبەهۆی ئەو رووداوی تەقەکردنە لە دکتۆر کەمال، پزیشکان و خوێندکارانی بەشە پزیشکییەکان لە سلێمانی و هەولێریش خۆپیشاندانیان ئەنجامدا و، پزیشکانی سلێمانی بۆ ماوەی 24 کاژێر نۆڕینگەکانیان داخست. بەڕێوەبەری پۆلیسی سلێمانی لە وەڵامی پرسیارێکی رووداودا دڵنیایی دایە پزیشکان و، رایگەیاند "ئەرکی سەرشانی ئێمە و هەموو دەزگا ئەمنییەکانە ئەو دکتۆرە بەڕێزانە بپارێزین، هەرکاتێک پێویستییان بە ئێمە بێت لە خزمەتیانداین".\nلەبارەی رەوشی تەندروستیی دکتۆر کەمال، دکتۆر سەباح نەسرەدین، بەڕێوەبەری گشتیی تەندروستی سلێمانی رایگەیاند "تەندروستی دکتۆر کەمال بەویستی خوا لە کاتەکانی پێشتر، باشترە و باشتریش دەبێت، هیوادارین بە زووترین کات بگەڕێتەوە ناو ماڵ و منداڵەکەی خۆی".\nنیشانەکردن : سلێمانی دکتۆر کەمال\n34655 ژمارەی بینین


بەڵێ ... تیرۆر دینە! - هاوپەیمانی نیشتمانی\nبەڵێ … تیرۆر دینە!\nدوو ڕووداوی ئەم ڕۆژانەی ئازار و دەیان رووداویتری ئەم مانگی ئازارە و هەزاران رووداویتری ئەم ساڵی ئازارە، مەرگەسات و قەتڵوعام و جینۆسایدو ئەنفال و کیمیابارانن و مرۆڤ تێیایدا لەناودەبرێت. بۆیەش وەستانێکی جیدییمان پێویستە لەسەر ( تیرۆر)، چونکە لەم هەرێمەشەوە کەسانێک دەبنە تیرۆریست و زۆرینەشمان قوربانیی تیرۆرین.\nکورت و پوخت دەمەوێ بە پێچەوانەی هەمووانەوە بڵێم: “بەڵێ … تیرۆر دینە! ” و هەتا بێدینی خۆمان لە تیرۆر نەسەلمێنین هیچمان بە هیچ نابێ، بەڵێ تیرۆر دینە، تیرۆر فیکرە، تیرۆر ئەقڵە، تیرۆر ئایدۆلۆجیایە، و تیرۆر تێزە … هەموو ئەوانەی دەبنە تیرۆریست و مرۆڤ کەلەپاچە ئەکەن، سەری دەبڕن، کیمیایی دەکەن بەسەریدا، لە مزگەوت و کەنیسە و تێمپڵ و حسێنیەیا خۆیان دەتەقێننەوە و مرۆڤەکان ئەکوژن خەریکی جۆرێکیتری دینداری و جۆرێکیتری مومارەسەکردنی دینی خۆیانن، قورەیشییەکان لەبەر دینەکەیان بووبوونە تیرۆریست و ویستیان پێغەمبەر (د.خ) تیرۆر بکەن، مێژوو پڕیەتی لە شوێنکەوتووانی دینی ئیرهاب و تیرۆر.\nزۆرمان لەسەر تیرۆر بیستووە و زۆرمان لەسەری خوێندووەتەوە و زۆرمان لەسەری بینیوە، بەڵام تیرۆریستەکان هەر لە گەشەدان و هەر خەریکی چەکەرەکردنن و هەر خەریکی زیادبوون، دینی تیرۆر ئێستا بەهێزترین دینی سەرزەوییە، شوێنکەوتووانی تیرۆر لە هەموو دینەکانیتر زیاترن و لە هەموو دینەکانیتریشەوە خەڵک زۆرن کە تیرۆر بە دینی یەکەمی خۆیان دەزانن، شەڕو کوشتن و کاولکارییەکان بەئیعازی (دینی تیرۆر) و بە تەفسیری دەقەکانی تیرۆر ئەنجامدەدەرێن و پاداشتییشیان گەورەیە، سەرە گەورەکانیان خەریکی بازرگانی گەورەن و دینەکەیان بووەتە کاڵای مەزنی بزنسەکەیان.\nچارەسەریش ئەوەیە کە خۆمان داماڵین لە فیکر و عەقڵ و بیرکردنەوەی دەقەکانی تیرۆر، بێدینی خۆمان لە تیرۆر ڕابگەیەنین لە هەموو دەقە تیرۆیستییانەی لە مەسیحییەت و هیندۆس و یەهودییەت و ئیسلامیشا خەریکی چەکەرە کردنن خۆمان بێبەری بکەین، تۆ شوێنکەوتەی هەر دینێکی دەبێ گیانی تۆڵە لە خۆت بکەیتەوە، مرۆڤبوونی خۆت بسەلمێنی، هەمووان وەک مرۆڤ ببینی، رێز و شکۆ و کەرامەتی مرۆڤ یەکەمین بێت، تۆ خۆت مرۆڤیت، بیسەلمێنە کە مرۆڤەکانیترت لەسەر بنەمای مرۆڤبوون خۆشدەوێت نەک هیچیتر، دەبێ ئەمە بکەینە بنچینەی پێکەوەژیان و کۆتایی هێنان بە بنەبڕکردن و سفرکردنەوە و سڕینەوەی یەکتر.\nبەڵێ بۆ شکۆی مرۆڤ – نەفرەت لە مرۆڤکوژی


ئێستا نیوز - كورد پرسی كشانەوە لە بەغدا تاوتوێ دەكاتەوە\nكورد پرسی كشانەوە لە بەغدا تاوتوێ دەكاتەوە\n2017/11/13 8:54 PM -\nفراكسیۆنە كوردستانییەكان لە بەغدا پرسی كشانەوە لە پەرلەمان و پرۆسەی سیاسیی عێراق تاوتوێ دەكەن و ئاماژە بەوە دەكەن كە ئەگەر مافە دەستوورییەكانی كورد جێەبەجێ نەكرێت، ئەوە لە بەغدا دەكشێنەوە و ناچنەوە پەرلەمانی عێراق.\nئەمڕۆ دووشەم 13ی تشرینی دووەم، كۆبوونەوەی نێوان سەرۆكی فراكسیۆنە كوردستانییەكانی بەغدا و فراكسیۆنەكانی پەرلەمانی كوردستان بەڕێوە چوو، بەپێی زانیارییەكانی "وشە" لەو كۆبوونەوەیەدا ڕێككەوتن كراوە كە ئەگەر مافە دەستوورییەكانی كورد لە بەغدا جێبەجێ نەكرێت، ئەوە پەرلەمانتارانی كورد لە پەرلەمانی عێراق دەكشێنەوە.\nماجید بازرگان پەرلەمانتاری كوردستان و بەشداربووی كۆبوونەوەكە بە "وشە"ی ڕاگەیاند، لە كۆبوونەوەكەدا پرسی كشانەوەی پەرلەمانتارانی كورد لە پەرلەمانی عێراق و پرۆسەی سیاسیی بەغدا تاوتوێ كراوە و بەڵێن دراوە كە ئەگەر مافە دەستوورییەكانی كورد جێبەجێ نەكرێت، بكشێنەوە.\nزیاتر گوتی، مافە دەستوورییەكانی كورد ڕوونن بەتایبەت پرسی بودجە كە ئێستە لە ڕۆژەڤدایە و كورد داواكاری و تێبینی لەسەر ڕەشنووسی بودجەی 2018 هەیە.\nلێدوانی بازرگان لە كاتێكدایە كە هەر ئەمڕۆ ئارێز عەبدوڵا سەرۆكی فراكسیۆنی یەكێتی لە پەرلەمانی عێراق ڕای گەیاند، تەواوی فراكسیۆنەكان لە پرسی بودجە و پرسە نیشتمانییەكان هاوهەڵوێستن.\nهاوكات دوێنی ئەندامێكی فراكسیۆنی گۆڕان لە پەرلەمانی عێراق بە "وشە"ی ڕاگەیاندبوو، ئەوان ئامادەن لە بەغدا هاوهەڵوێستی فراكسیۆنە كوردستانییەكان لەسەر مافەكانی كورد بكشێنەوە و نابێت ڕێ بدرێت بە تێپەڕاندنی بودجە بەم شێوەیە.\nعێراق لە بودجەی ساڵی 2018 كە تا ئێستە لە ئەنجوومەنی وەزیرانە و ڕەوانەی ئەنجوومەنی نوێنەران نەكراوە، پشكی كوردی بە ڕێژەیەكی بەرچاو كەم كردووەتەوە كە لەگەڵ قەبارەی كوردستان ناگونجێت.\nئەم بابەتە 781 جار خوێندراوەتەوە


وێستگەکانی ژیانی نەوشیروان مستەفا …. عادل عزیز و بەختیار شارەزوری – Dengekan\nbyDenegkan\tMay 28, 2017\tGeneral\nنەوشیروان مستەفا کەسێک کە جیاواز تر لە هەمو سەرکردەکانی شۆڕشی باشور دەردەکەوێت و دەبێتە یارچیەکی ناو گۆڕەپانی شۆڕش ، وەک کەسێکی بەئاگا لە ڕوداوە ناوچەیی و جیهانیەکان ، بەئاگا لە گۆرانکاریە فکرییەکان و بەئاگا لە فکری سیاسی و وە کۆمەڵناسێک کە بە پێ ی سیاسەتێکی واقعیانە مامەڵە لەگەڵ ڕوداوەکان دەکات ، ئەم پیاوە وەک مێژو ناسێک کە بوبوە باکگراوندێکی بەهێزی سیاسیەت کردن و چۆنیەتی ئاراستەکردنی شۆڕش بۆ ئەو ئامانجانەی کە پێویستی مانەوە و بەرگری نەتەوەیەک بو دەردەکەوێت ، وەک شارەزایەکی شۆڕشی پارتی زانی و سەربازی کاری زۆر گرنگی کردوە ، ئەم پیاوە دەکرێت ژیانی بەسەر چنەد وێستگەیەکدا دابەش بکرێت و وە بتوانرێت زانستیانە میتۆد و فکر و پڕۆژەکانی بخوێنرێتەوە ، ئەگەر وێستگەکانی پۆلێن بکرێت ئەوا دەتوانین چوار وێستگەی سەرەکی دیاری بکرێت :\nوێستگەی یەکەم :\nکارکردن لە ناو قوتابیان و رۆژنامەگەری.\nلەم وێسگەیەدا لەسەر دو ئاست کار دەکات ؛\nئاستی یەکەم ؛\nڕۆژنامەوانی : کە خۆی لە ڕۆژنامەی ڕزگاریدا دەبینییەوە ، ئامانج لەم کارکردنەی برەو دان بوە بە بواری ڕۆژنامە گەری ، کە لەو سەردەمەدا ڕۆژنامەگەری بوبوە پانتاییەک بۆ گەیاندنی فکر و گۆڕان لەسەر ئاستی پاشخانی ڕۆشنبیری کۆمەڵگا ، ئەمەش بەو مانایە دێت لەم ڕێگەیەوە بتوانێت وەک ڕێگایەک بۆ گەشتن بە هاوڵاتی کار لەسەر ئامادەگی هاوڵاتی بکات بۆ دروست بونی گیانی بەرگری ، ئەوەی لای نەوشیروان مستەفا مەبەست بوە ، کە ڕۆژنامەگەری بکاتە مەبەستێک بۆ گەشتنە ئامانجێک ئەویش دروست بونی گیانی بەرگریە لای خەڵک .\nئاستی دوەم ؛\nکارکردن لەسەر دروست بونی ڕێکخراوێکی نوێ خواز .\nدورکەوتنەوە لە حیزبی کۆنەپارێز ، پێ ی وابوە کە پارتی دیموکرات ناتوانێت ڕابەرایەتی کۆی شۆڕشی کوردی بکات ، بۆیە کاری لەسەر کۆمەڵەی رەنجدەران کردوە لەگەڵ هاوڕێکانی تا بتوانن لە هەناوی شۆڕشدا ڕێکخراوێک دروست بکەن ، تا بتوانێت لەگەڵ کەوتنی شۆڕشدا ئەم ڕێکخراوە جڵەوی شۆڕس بگرێت و دیسانەوە هەستانەوەیەک بدات بە گیانی شۆڕش گێڕی و بەرگری ، وە بە پێ ی گۆڕانە فکری و بەریەککەوتنە جیهانیەکان ئاراستەی فکری کۆمەڵە بکات ، دوای هەرەس دروست کردنی مەفرزە سەرەتاییەکان و کاراکردنی کۆمەڵەی ڕەنجدەران ، کە بوە قۆناغێکی گرنگی شۆڕش و فکری شۆڕشگێڕی کە تێکەڵ بو لە مۆدێلی گیڤارایی و ماوی کە ئەمەش دوای کۆمەڵەی مارکس لنینی ، قۆناغێکی گرنگ بو لە دەرچون لە شەپۆلی فکری بەریەککەوتنە جیهانییەکان ، کارکردن لەسەر ئاستی شوناسی نەتەوەیی لە بەرگی شۆڕشگێڕیەتیدا ، کۆمەڵە یەکێکە لە باشترین خوێندگای فکری و شۆڕشگێڕی کە نەوشیروان مستەفا ڕۆڵی سەرکردەیەکی تێدا بینیوە .\nوێستگەی دووەم :\nقۆناغی یەكێتی نیشتمانی کوردستان .\nلەم قۆناغەدا لەسەر هەمان فکری کۆمەڵەو و هەوڵدان بۆ ڕێکخستنێک کە بتوانێت ئەوانەی لە دەروەی کۆمەڵەن و بە باڵی مەکتەب سیاسی ناسرا بون ، لە چوارچێوەی ڕێکخراوێکی شۆڕشگێڕیدا یەک بخات ، تونرا یەکێتی نیشتمانی دروست بکرێت ، کە داینەمۆی ناو ڕۆحی ئەم ڕێکخراوە کۆمەڵە و نەوشیروان مستەفا بو ، لەم قۆناغەدا ئەم ڕێکخراوە توانی ئەو بۆشاییە گشتیەی لەسەر ئاستی نەتەوەیەک هەبو پڕ بکاتەوە و لەسەر هەمو ئاستەکان ( سەربازی و سیاسی ) ڕۆڵی سەرەکی ببینێت و ڕابەرایەتی باشوری کوردستان بکات ، ئەم پیاوە لەم قۆناغەدا وەک سەرکردەیەکی سەربازی و سیاسی ڕۆڵی سەرەکی بینوە ، هەر لەم کاتانەشدا کاری لەسەر جەستەی کۆمەڵگا کردوە وەک کۆمەڵناسێک تا بتوانێت ئەو ماتریالە ئامادە بکات کە شۆڕش پێوسیتی پێیەتی ، بەدەر لەم کارانە وستویەتی کار لەسەر کوردانی پارچەکانی تر بکات بەوەی ڕۆحی نەتەوەی بون زیندو بکاتەوە و هاوکاریان بێت ، وە کاری سەرەکی لەم قۆناغەدا بەکارهێنانی بەرژەوەندی نەتەوەیی بوە لەسەر ئاستی شەڕی ئێران عێراق و چۆنیەتی بەکارهێنانی بۆ بەرژەوەندیەکانی باشوری کوردستان .\nوسێتگەی سێیەم :\nکۆتای هاتنی خەباتی شاخ و دەستپێکردنی بەڕێوەبردنی شارەکان .\nلەم وێسگەیەدا نەوشیروان مستەفا دوای تەواو بونی شەڕی ئێران عێراق و کارەساتەکانی هەڵەبجە و ئەنفالەکان ، کە جارێکی تر کورد مەحکوم بو بە دوبارە بونەوەی مێژوی کەوتن ، ئەم پیاوە بەردەوام دەبێت و هاوکێشە جیهانیەکان باش دەخوێنێتەوە و چیاکان جێناهێڵیت و دەزانێت کە حکومەتی عێراق ڕوبەڕوی سەرکێشی و شکشتێکی گەورە دەبێتەوە ، هەر خۆی کار بۆ ئامادەکردنی ڕاپەڕینێک دەکات ، تا بتوانێت بە پێ ی پێوستی ڕاپەڕین ئەو ئامادەگیە هەبێت ، بە پێ ی پێشبنی خۆی هەر وا بو ، وە توانی ببێتە ئەندازیاری ڕاپەڕین و سەرتاپای کوردستان لە ڕژێمی بەعس پاک بکەنەوە ، ئیتر ئەم پیاوە لەبەر ئەوەی باوەڕی بە هێزی نیشتمانی هەبو هەوڵی دا هەمو هێزەکان کۆبکاتەوە و بەشداریان پێ بکات ، هەر ئەو کات پاشماوەکانی پارتی کە بە بڕوای کاک نەوشیروان دەبێت بەشداریان پی بکرێت بانگهێشت دەکات و توانی هەمو هێزەکان لە دەوری بیری ڕاپەڕین کۆبکاتەوە ڕێکیان بخات و ئاراستەیان بکات ، دوای سەرکەوتنی بیری ڕاپەڕین خەباتی مەدەنی و حوکمڕانی شارەکان دەست پێ دەکات ، ئەم پیاوە داوای کرد کە شۆڕشگێڕەکانی شاخ دور بخرێنەوە لە بەڕێوەبردنی شارەکان و نەوەی نوێ و کادری ئیداری و حکومڕانی تازە دروستبکرێت تا بتوانرێت شارەکان بەڕێوە بەرن ، ئەگەر چی لەم قۆناغەدا بەهۆی دەست تێوەردانی دەرەکی و ئەقڵی ناوچەیی و خێڵەکی و دابەشبونی باشور بەسەر دو بلۆکدا ، نەیتوانی وەک پێویست ئامانجەکانی جێبەجێ بکات ، بەڵام لە دروست بونی عێراقی نوێدا هەوڵی دا کە لە ناوەندی عێراقدا پێگەی کورد لە ڕوی دەستورییەوە مافەکانی دیاری بکرێت ، بەڵام لەبەر ئەوەی لەم قۆناغەدا لە نێوان سەرکردایەتی و خەڵکدا بۆشاییەکی گەورە دروست بو ، بەهۆی گۆرانی سەرکردەکانی شاخ لە سیاسیەوە بۆ کاری بازرگانی و خاڵی بونەوە لە فکر و دروستبونی گەندەڵییەکی گەورە ، ئەم پیاوە هەوڵی دا ڕیفۆرم بکات لە ناو یەکێتی نیشتمانیدا ، بتوانێت ڕیفۆرمی ئەم حیزبە بکات بە پێ ی گۆڕانەکان و چارسەری ئەو کێشانەی تۆشی حیزب بوە بکات ، وە دەیزانی جۆرێک لە مۆدێلی سوڵتانی هەیە وە دەبێتە هۆیەک بۆ ئیفلیجکردنی کۆی دامەزراوەکان بۆیە بە پڕۆژەیەکی گشیگیرەوە داوای کرد کە ڕیفۆرمی حیزبی بکرێت و لەوێوە کار لەسەر دامەزراوەکان بکرێت ، دەیوست بەها ئەخلاقیەکانی سیاسەت بگێڕێتەوە بۆ سیاسەت و لەوە زیاتر بەر بە دروست بونی گۆرانی گروپی شۆڕشگێڕانی شاخ بۆ گروپی بازرگانی بگرێت ، کە بە جۆرێک بو ولائی لای هاوڵاتی نەهێشتبو ، خەریک بو حیزب دەگۆرا بۆ ماركێت و بزنس ، هەوڵی ئەم پیاوە کارکردن بو بۆ ڕیفۆرمی حیزب و پاشان ڕیفۆرمی گشتی ، کە وابێت هەمو هاونیشتمانیەک لەبەردەم دامەزراوە حکومیەکاندا هەست بە ماف و ئەرکی خۆی بکات ، خۆی بە بەشێک لە حکومەت بزانی بێ جیاوازی بیر و جیاوازی حیزبی و لێسەندنەوەوی دەستەڵات لە مەکتەب سیاسیەکانەوە بۆ دامەزراوە حکومییەکان ، دەرکردنی حیزب لە کایەکانی ژیاندا ، نەک پراوێزخستنی هاونیشتمانی بەو شێوەیە کە ئەنجامەکەی ئەوە بو کە ئێستە هەیە .\nوێسگەی چوارەم :\nبەرەی ئۆپۆزسیون و بزوتنەوەی گۆڕان :\nدوای ئەوەی پارتی و یەکێتی وەک دو نمایندەی ئێران و تورکیا بونە جێبەجێکاری ستراتیژی ئێرانی و تورکی و لە ناخۆشدا کاریان لەسەر بە میلشیای کۆی کۆمەڵگا دەکرد و فکری شۆڕشگێڕی و بەرخودان بەرەوە مردن دەچو ، کاریان لەسەر گۆرانی کۆمەڵگا کرد لە کۆمەڵگایەکی خۆ ژێنی بەرهەم هێنەوە بۆ کۆمەڵگایەکی بەکاربەر و داڕزیو ، دوای ئەوەی کورد لە باشور تێکەڵی بازرگانی نەوت دەبێت و سامانی سروشتی نەوت دەخرێتە خزمەت چەند بنەماڵەیەکەوە ، ئەوەی پێ ی دەوترێت بەشداری هاوڵاتی لە حوکمداری و چالاککردنی پەرلەمان بەرەوە کۆتای بون دەچو ، ئەم پیاوە دەرک بەوە دەکات لە یەکێتی نیشتمانی جیا دەبێتەوە و لەگەڵ هاوڕێکانی مۆدێلی ئۆپۆزسیون بونیاد دەنێن و بەرەی ئۆپۆزسیون و بزوتنەوەی گۆڕان دروست دەکەن لەم قۆناغەدا گرنگترین ئامانجەکانی نەوشیروان مەستەفا ئەمانە بون :\n1.\tشۆڕشی سپی و بێ خوێن و کۆتایهێنان بە ململانێ ی چەکداری و خۆێن .\n2.\tدروستکردنی پاشخانێکی گەورەی بەئاگابون و ڕۆشنبیری لای تاکی هاونیشتمانی .\n3.\tخۆ گونجاندن لەگەڵ فکری سەردەمیانە و چۆنێتی مامەڵکردنێکی نیشتمانیانە لەگەڵ گۆرانکارییە ناوچەیی و جیهانییەکان .\n4.\tگەڕاندنەوەی ناوەڕۆک بۆ دروشمەکان و گۆڕینی بەرپرسیاریەتی لە ئیمتیازەوە بۆ بەرپەرسیاریەتی.\n5.\tناچار کردنی پارتی و یەکێتی بۆ دروستکردنی هێزێکی سەربازی نیشتمانی و دور لە بەشکاری حیزبی .\n6.\tئەکتیڤ کردنی هەر چوار دەستەڵاتەکە ( پەرلامان ، دادوەری ، حکومەت ، ڕاگەیاندن ) دور خستنەوەی داگیرکاری حیزبی .\n7.\tبە نیشتمانی کردنی پەیوەندییەکان دەرەکییەکان .\n8.\tگؤڕینی سیتەمی سەرۆکایەتی بۆ پەرلەمانی و بە مەرجەع کردنی پەرلەمان .\n9.\tدانانی وفدی نیشتمانی بۆ پەیوەندییەکانی لەگەڵ ناوند و بە نیشتمانی کردنی ئەم پەیوەندیە .\n10.\tدروستکردنی ئابورییەکی پتەو و گێڕانەوەی خۆ بژێوی بۆ هەرێم .\n11.\tخاڵی گرنگی نەوشیروان مستەفا کارکردن بو لەسەر هەڵوەشاندنەوەی ڕێککەتننامەی ستراتیژی ، کە ڕێککەوتنێکی ناوچەیی و دابەشکاریە ، هەرێم بوبوە پاشکۆی ستراتیژی ئێرانی و تورکی ، ئەم پیاوە دەیوست ئەو ڕەگە مێژوییە بقرتێنێ ، کە لە قوڵای مێژوەوە هاتوە ، ئەویش دابەشکردنی هەرێم بوە بەسەر تورکیا و ئێراندا ، دەیوست هەرێم ببێتە خاوەن ستراتیژی خۆی و ئێران و تورکیا وەک دو دەوڵەتی دراوسێ ی هاو بەرژەوەندی مامەڵەیان لەگەڵدا بکرێت ، کە ئەمەش دەبوە خاڵی سەرەکی بونیادنانی دەوڵەتی سەربەخۆ ، سڕینەوەی سنوری ئەو دیو دێگەڵە و ئەم دیو دێگەڵە ، واتا بیری نەوشیروان مستەفا گەورەتر بوە لە لە پارتی و یەکێتی و تەنها دەیوست پارتی و یەکێتی بە پشتوانی شەقام بکات بە دو حیزبی نیشتمانی و دوریان بخاتەوە لە پاشکۆیەتی و پاشان کۆی کۆمەڵگا ئامادە بکات بۆ درستکردنی ستراتیژی سەربەخۆی هەرێم .\nئەگەر ئەمە تەنها تایتڵک بێت بۆ نەوشیروان مستەفا ئەوا دەبێت لەسەر ئاستی ئەکادیمی زیاتر ئەم پیاوە بخوێنرێتەوە ، بەدەر لە کاری حیزبی و شۆڕش و سیاسەت و چاکسازی ، ئەم پیاوە بەدەم ڕێگاوە گوڵی چینەوە ، شارەزایەکی باش بوە لە ئەدەبیات و شیعری کلاسیک و زمانەوانیدا ، کە دەتوانین بڵێین نەوشیروان مستەفا ڕێچکەیەکی فکری گشتگیرە و دەکرێت لە دوای خۆی ببێتە قۆناغێک بۆ نەتەوەیەک لە قۆناغێکی مۆدێلی سوڵتانی و گروپی مافیای بزنسەوە بۆ دامەزارەوەی بون بەشداری هاوڵاتی لە پرۆسە گشتیەکاندا ، کاک نەوشیروان هێندە بە گرنگی زانیوە کە تاک وەک کەسێکی هوشیار بەشداری هەبێت لە پرۆسەی حوکمڕانیدا بەردەوام کاری لەسەر دەوڵەمەندکردنی پاشخانی ڕۆشنبیری تاک و کۆمەڵگا کردوە ، کە ئەم ڕۆشنبیریە دەبێتە هۆکارێک بۆ کۆمەڵگایەکی زیندو ، هەر بۆیە پاش مردنیشی وەسیەت دەکات ئارامگاکەی ببێتە کتێبخانەیەک تا بتوانرێت بەردەوامی بدات بەو خەونەی و ببێتە سەنتەرێک بۆ ڕۆشنبیرکردنی هاوڵاتی .\nPrevious نوشیرواننیزم…. ئامانج کەریم\nNext نابێت هه‌رگیز له‌یاد بکرێت، به‌ڵام چۆن؟ … هیوا ناسیح\nله به‌نده‌ری به‌رمۆداوه بۆ زمانی باڵنده‌م ده‌زانی داكشانی شیعریی لای كه‌ژاڵ ئه‌حمه‌د


ونی سۆران ئەختەر سەمەری نمەبۆ گمە بۆ ، موختار کەریمی – PMNews\nسۆرانی زەحمەتکێش ھەقش نیەن واچۆ من خانەوادە ئینا ملمەو، بارو دۆخو ئیرانی خراوەن و نمەتاوو ئی زەڕیە بڎەو. ئەگەر واچۆ ئیتر نمەتاوو ئی “باجەیە” بڎەو، بە بێ یوە و دوێ جە گرد مافێوە ئێنسانی ڕووت کریۆوە و مافوو ژیوایش چەنە سنیۆوە و مشۆ دەس وپاش مەڕیۆ و بە ٦ فیشەکیچ کوشیۆ و جەنازەکەیچش پا کەشاوە فڕە دریۆ.هیلدای بەسەزوانەیچ مشۆ جە سۆزو تاتەیش و جە بژیوو ڕوانەیش بێبەشە کریۆ. ھەر لایەنێو کە ئی تاوانێشە ئەنجام داینە بە ئاشکرا و جە سەڎەو ٢١ ینە دەورانوو کۆیلەداریش زینڎە کەردەنەو.\n—- خەڵکوو با شەرەفوو هەورامانی—-\nهەرپاسە کە ئاگادارێندێ، شەوەو دوەشەمەی پەی سەروو یەرەشەمەی، ١٣٩٩،٣،١٢ وەرانوەر بە ٢٠٢٠،٦،٢ عانژمار١٢و شەوێ، جە کۆساڵانوو هەورامانی، جە هەوارگەو ژۆنی، کە هامنەهەواروو دەگاو ڕوارین، گەنجێوی خێزاندار بە نامێ “سۆران ئەختەر سەمەر”، تاتەو کورپیە ساواێ بە نامێ “هیلدا”ی خەڵکوو خودوو ڕواری، کوڕوو کاک عێرفانی ئەختەر سەمەری بە شێوازێو دڕندانە و بێبەزەییانە دماو زەجرەبەی و دەسووپاماڕای بە ٦ فیشەکێ تێرۆر کریا و کوشیا. خەڵکوو ڕواریچ تەرمەکەیش بەرا پەی مەریوانی پەی وشکنای پزشکی یاسایی.\n“کوڕەکەو من پەژاکی کوشتەن و ئێمە جە هیچکەسی شاکیێ نیەنمێ غەیرەز پەژاکی نەبۆ. چنە جارێ تەهدیدشا کەردەن.. ئی کوڕمە تا سەعات ١٢و شەوێ یانەنە بیەن. دماو ئانەیە زیانەرە و بە ژەنەکێش واتەنش ٢ێ سەعاتێم پەنە مشۆ، شۆنەو ٢ێ سەعاتارە مەووە. ڕەفێقێوەو وێش ئەسپارانشارە و زەنگش پەی دان بە زور، واتەنشا(پەژاکی واتەن) مشۆ زەنگ بڎەی پەی سۆرانی، سۆران بەێ ٢ێ دانێ باتریێما پەی بارۆ. سۆرانیچ ئامەن و سەعات ٢ێ شەوێ پیاڎەشا کەردەن و نەیاونانشا دلێ ھەواری(ژۆنی) هەر جە سێڕاو زەنگەوەنی پیاڎەشا کەردەن و ٤٠٠ مێتری بەردەنشا سەرەو و چاگەنە کوشتەنشا. ئێمە هیچ موشکلێوەما چەنی کەسی نیەنە. ئی کوڕوو منە هەر پەژاکی کوشتەن، ئەگەر ئیسەیچ نەلا چێری، هەر ئاڎیشا کوشتەن. ھیچکەستەر نیا، ھەر پەژاکی کوشتەن”.\nپەی گردکەسیچ ئاشکران کە گەریلاکاو پەژاکی چنە ساڵێن جە ھەورامان بە گردی و جە کۆساڵان بەتایبەتی، بیەیشا ھەن بە قسێ خەڵکوو ھەورامانی و مەریوانی بە زۆر “باج” جە خەڵکی ھیتیاری و ئاژەڵداری و چی دمایچەو جە ئی بەلەمدارایچە مسانا. گۆیا سۆرانیچ یۆ چا کەسا بیەن کە چنە جارێ باجی زۆرەملیش چەنە سنیان تا بتاوۆ دریژە بە کاسبیەکەیش بڎۆ. گۆیا چەکدارەکاو پەژاکی ڕێژەو باجەکەیش گردجارێو بەرا سەرەو تا ڕادیو کە سۆران ئیتر نمەتاوۆ بڎۆش. چەولایچەو بە ھۆ ئا گمارۆیە کە کەوتەن سەروو ئیرانی، کەلووپەلی و واردەمەنی و… جە تەماموو ئێرانیەنە ڕۆبەڕۆ گرانتەر بۆوە. دەسەڵاتداراو ئێرانیچ ئاگایانە گرانیەکەشا وستەن ملوو خەڵکیەرە و باروو ئی گرانیە پەشتەو خەڵکی فەقیر و ھەژاریش ماڕاینە. پی ھۆکارەو سۆران ئیتر دەرەقەتوو باجدای و بەرئاردەی بژیوو ڕوانەو خانەوادەیش نمەێ و پا چۆرە کە گێڵانشەو، بە پەژاکی ماچۆ کە ئاڎ ئیتر نمەتاوۆ چی باروودۆخە گرانەنە بەردەوام ئی باجە قورسەیچە پاڎیشا بڎۆ، پەوکەی گنۆ وەروو ھەڕەشێ گەریلاکاو پەژاکی و پاجۆرە پەلکێشوو ھەوراگەو ژۆنیش کەرا و ئاکارەساتەیە مارا ملوو وێش و خانەوادەیشەرە.\n“فەرماندەیی یەکینەکانی پاراستنی رۆژهەڵاتی کوردستان یەرەکە بە ڕێگای لێدوانێک روو بە ڕای گشتی رایدەگەینێت: لە چەند رۆژی رابردوو دا لە گوندی رووار لە هەرێمی هەورامان کەسێک بە ناوی “سۆران ئەختەر سەمەر” کوژراوە. هەندێک لایەن بە مەبەستی ئاژاوەگێڕی و بە دەنگۆی دوور لە ڕاستی لە سەر تۆڕە کۆمەڵایەتیەکان ئەو رووداوەیان داوەتە پاڵ هێزەکانمان.\nیەرەکە جەخت دەکاتەوە: کوژرانی “سۆران ئەختەر سەمەر” هیچ پەیوەندیەکی بە یەکیەنەکانی پاراستنی رۆژهەڵاتی کوردستان و هێزی گەریلای ئازادی کوردستانەوە نیە”\nپەژاک ئی بەیاننامەشە عانێو دابەرەو کە جە گردلایەوە پی تێرۆریە تاوانبار کریا. گرد کەس مزانۆ کە چا مەحاڵەنە ھێزی سیاسی چەکدارهەر ئاڎینێ چەنی جاش و پاسدارەکاو ئێرانی داگیرکەری. مادام ئی کوڕە بێ تاوان بیەن و بە بێ تاوانیچ تێرۆر کریان، ئەرکوو پەژاکی بێ کە زوو ئامایاوە جواو و ئیدانەش کەردایا، سەروەشیش جە خانەوادەیش کەردایا و پەیجۆریش پەی ئاشکرا کەردەی تاوانبارا دایا، چوون گردکەس ماچۆ کە سۆران باجی زۆرملیش بە پەژاکی دان و پژاکیچ جە بەیننامەکەشەنە نکوولیش چەنە نەکەردەن. ئی تێرۆرە ئەگەر کاروو پەژاک نەبیەبۆ، دەی مشۆ کاروو ئێرانی بیەبۆ. ئەگەر سۆران سەر بە ھێزیوی سیاسی بیایا، کۆماروو سێدارەی جە خۆڎایش بێ کە گێرۆش و بڎۆ دەھۆڵەکێش و پێسەو سەرکەوتێوی گەورەی گۆشی دنیای کەڕێ کەرۆ و بە ئاشکرایچ ئیعدامش کەرۆ. دەوڵەتو ئێرانی دەوڵەتێو تێرۆریست و تێرۆریست پەروەرەن و هەر بە تێرۆر تا ئیسە مەنەنەو و باکش جە تێرۆری و ئیعدامی نەبیەن و نیەن. بەڵام تا ئیسە خەڵکوو ھەورامانی ئی تێرۆریە ھەر بەر کاروو پەژاکیش مزانۆ. مادام پەژاکێ چاگەنە چالاکیشا ھەن و گرد ھیتیار و ئاژەڵدار و بەلەمدار و…. پەی “باجگێرتەی” مشناسا، دەی مشۆ بزانا تێرۆرێو پی گەورەیە پاڵوو دەسیشانە کێ کەردەن، یان هەر هیج نەبۆ بلا شۆنیشەرە.\n—- ئی کردەوە، کەردەوێو تێرۆریستین —\n٥. ڕفانای و بە بارمتەگێرتەی تەیارەی و کەشتی و…. بە سەرنشینەکاشاوە و هەڕەشێ تەقنایەو یان کوشتەی سەرنشینە بێتاوانەکا بە مەخسەڎێو سیاسی یان ئابووری.\n٦. بەرھەم ئاردەی و ورەتەی و بە گردی دارابیەی و بەکارئاردەی ھەر چەکیو، کە ھەڕەشی بۆ پەی خەڵکی ئاسایی و بێ تاوانی، پیسەو چەکی شیمیایی، ئەتۆمی، بیۆلۆژی و………\n٧. وەڵاکەردەیەو ئا مادە گڕگێرا کە با بە ھۆکاروو گڕگێرتەی یاگە گردیەکا و سۆچنانی ژیوگەو و خنیکنای و کوشتەی خەڵکی بێ تاوان و مەدەنی.\nباجی ڕەوا، یان یاسایی باجێوەن کە دەوڵەتێو یان ڕێکوزیایەو دەسەڵاتداری ڕەوا و دێمۆکراتیک و ھۆرچنیا جە لاو خەڵکیەو، دیاریش کەرۆ. ئی سامانە سیاسیە(دەوڵەت یان ڕێکوزیایەو دەسەڵاتداری ڕەوا) مشۆ وەڵ جە گردچیەنە ڕەوایی سیاسی و ئەخلاقیش لاو خەڵکیەو سەلەمیا بۆ و خەڵکوو وەڵاتی وێش جە ھۆرچنیەو دێمۆکراتیکەنە و سەروو بنەماو یاسای بنەڕەتی وەڵاتەکەیشا ھۆرشا چنیەبۆ و دەسەڵاتشا پەی ماوێو دیاریکریای دابۆ دەس. ئی سامانە سیاسیە ئەرکوو سەروو شانەیشەن کە ئی باجیە بە پاو یاساو باجی ڕەوای جە مووچەو خەڵکی ھەرمانکەری و دەرئامەڎداری گێرۆوە و خەرجوو وەڵاتیش کەرۆوە. پەی نموونەی مەسرووفاتوو فەراھەم کەردەی ئاسایشوو وەڵاتی، ئاوەڎانی گردی، بووجەو وانای و پەروەردەی، کێشتەی جاڎەی پەی گرد شارو دەگایەو، بووجەو چارەسەرخانەی، دەواودەرمانی، زانشگای، وەرزشگای، فێرگای جۆراوجۆرێ، مووچەو پەککەوتا و خانەنشینا و بێ ھەرمانا وھتد…\nسۆرانی زەحمەتکێش بە وێش و بەلەمێوە کە ستانداردیچ نیەن، گیانوو وێش وزۆ خەتەر و سەروو بەنڎاوو داریانیەو نانوو ڕوانەو ھیلدای ساوای و خانەوادەیش بەرمارۆ. گردکەسیچ مزانۆ کە چا باروودۆخە قەیراناوی و گرانەو ئارۆ ئێرانینە چن سەختەن سەروو ئا تەوەنە ڕەقاو ھەورامانیەو نانوو خانەوادەی بەرباری. ئیجا لایەنێو سیاسی چەکدار و زورەمل کە بە ساڵانەن سەروو دڵوو خەڵکوو ھەورامنایەو بە زورەملی مژیوۆ، مەی بە زۆرو چەکی بەرھەموو ئا ھەرمانە خەتەرناکێ سۆرانیە بە ئاشکرا تاڵان کەرۆ و نانوو ھیلدای ساوای بڕۆ، و ئی نانبڕیەیچە بە مافوو وێش مزانۆ. ئی تاڵانکاریە بە کردەوە یانی بە کۆیلە کەردەی خەڵکی. ئیجا سۆران ھەقش نیەن واچۆ من خانەوادە ئینا ملمەو، بارو دۆخو ئیرانی خراوەن و نمەتاوو هەم بژیوو ڕوانەو ژەن و زاڕۆڵەکەیم بەرباروو، هەم ئی زەڕیچە بە زۆرەملی بە شمە بڎەو. ئەگەر واچۆ من ئیتر نمەتاوو ئی “باجەیە” بڎەو، بە بێ یوە و دوێ جە گرد مافێوی ئێنسانی ڕووت کریۆوە و مافوو ژیوایش چەنە سنیۆوە و مشۆ دەس وپاش مەڕیۆ و بە ٦ فیشەکیچ کوشیۆ و جەنازەکەیچش پا کەشاوە فڕە دریۆ. هیلدای بەسەزوانەیچ مشۆ جە سۆزو تاتەیش و جە بژیوو ڕوانەیش بێبەشە کریۆ. ئینە واقێعیەتێو یەکجار تاڵەن و ھەر لایەنێو کە ئی تاوانێشە ئەنجام داینە، ئەوپەڕوو دڕندەیی و بێبەزەیی وێش نیشانە داینە و بە ئاشکرا و جە سەڎەو ٢١ینە دەورانوو کۆیلەداریش زینڎە کەردەنەو!!\nتێرۆروو سۆرانی و بێدەنگی شەرمەسارانەو ئا هێزە کوردیا کە چەمشا بڕیەن هەورامانی، جارێوتەر سەلەمناش کە ئانزانی هەورامی پەی ئاڎیشایج ھیچ ئێژایەوەش نەبیەن و نیەن. ھیچ لایەنێو بە ڕەسمی ئی تێرۆرشە ئیدانە نەکەرد و سەروەشیش جە خانەوادەو سۆرانی و خەڵکوو ھەورامانی نەکەرد. کەچی ئەگەر جە مەھاباد و بۆکان کەسێو بە نەوەشی کۆرۆنای بمرۆ، زوو کەراش ئەنداموو وێشا و وەڵاکریای ڕەسمی وەڵاو کەراوە و سەروەشی جە گردلایە کەرا. گەورەتەرین کێشەو ئاڎێشا ئانەن کە کەس نەواچۆ هەورامی زوانەن و کەس داواو مافی زوانی وێش نەکەرۆ. مافێو کە پەی وێشا ڕەوان و پەی ئێمە ناڕەوان. ئەگەر ھەورامی زوانێو داواو ھەر ئا مافا کەرۆ، کە ئاڎێ ھەنێشا، ئانە “مەترسین پەی ئاسایەشی نەتەوەیی” (ئاڎیشا) و ئینە جیاوازیوازین و ئا کەسە مافوازا دارەدەسێ داگیرکەرانێ و…ھتد. من چیگەنە ھیچ جیاوازیەو بەینوو بکوشەکاو سۆرانی و ھێزە نکوولیکەر و تەکزوانوازەکا نمەوینوو. ھەردویشا پەی ھەورامانی ئیدیم و ئەودیموو مەداڵیەنە. بکوشە تێرۆریستەکا مافوو ژیوایشا بە سۆرانی ڕەوا نەدی، چوون زەڕی زۆرەملیش نەبێ بڎۆشا پەنە. سۆران زەمانێو مافوو ژیوایش ھەن کە کۆیلەو ئاڎێشا بۆ و ئەوەڵ ئاڎێشا بژیونۆ. ئێڎێشایچ ھیچ مافێوەما پەنە ڕەوا نمەوینا، ماری تۆپا وزا وەروو پایاما، تۆمەتێما مڎا پاڵ و ھەڕةشێما وەنە کەرا، چوون پاسە ویر نمەکەرمێوە کە ئاڎێ گەرەکشانە و داواو ھەر ئا مافا کەرمێ، کە ئاڎێ وێشا ھەنێشا. یانی ئێمە بەکەم و کۆیلە منیارە و تەنیا زەمانێو ئێژاییما ھەن کە بە دەسوو وێما مافەکاما کەرمێ قوربانی پەی ئاڎێشا. کاڕیو کە بڕێو ھەورامی زوانێ وێ بەکەمزانێ و پلەو پایەوازێ پەیشا کەرا و بیەنێ دارەدەسوو ئاڎێشا پەی گیانوو خەڵکەکەو وێشا.\nبەڵام با گردوو ئی حێزبا و دارەدەسە ھەورامی زوانەکاشا خاس بزانا کە وەرانوەروو ھۆشیاری و ژیری خەڵکوو ھەورامانیەو ھیچشا پەی نمەکریۆ. دەورانوو تەکزوانوازی یان پێسەو وێشا ماچا، “نەتەوە سازی سەروو بنەماو تەکزوانی” چنھا سەڎێن کۆتاییش پەنە ئامان و مەڕیان. بە گردی تەکزوانوازی جە وەڵاتی فرەزوانینە کوای ئاسنی سەردین، ھەرچن وەڵاتی تەکزوان جە ئاستوو دنیاینە دیاردێوی دەگمەنەن.\nموختار کەریمی- ئاڵمان. 2020.07.10


رەزا شـوان: ئەردۆگان تورکیای کردووە بە زیندانستان. – WtariKurd\nلەوەتەی ئەردۆگان بووە بە سەرۆک وەزیران و بە سەرۆک کۆماری تورکیا، لە پێناوی خۆسەپاندن و قورخکردنی دەسەڵات و پۆسـتە باڵاکانی دەوڵەت و سوپـا لە تورکیادا، بە ئەقلیەتی کۆنەپەرستی و بە ئایدیای بۆگـەنی رەگەزپەرستی، بە ئاگـر و ئاسن و گـرتن و کوشتن و بڕین و وێرانکردن تورکیای بەڕێوە بردووە، تا ئەمڕۆش درێژە بەم سیاسـەتە شکستخواردووەی دەدات، تا بێـت لە ئەنجامی داگیرکردن و دەست تێوەردانی تورکـیا لە کاروبـاری وڵاتـانی دراوسـێ و لـە هەنـدێ وڵاتـانی عـەرەبی، لـە نـاوەوە و لە دەرەوەی تورکیادا، تا بێت لۆمەکاران و نەیارانی ئەردۆگان لە زۆربوون دان، هەر لە سایەی ئەم سیاسەتە چەوت و شکستخواردووەی ئەردۆگـان، تورکـیا تـووشی قەیـرانـێکی سەخـتی دارایی و سیاسی و بێ کاری و دابڕان بووە.. باجـی ئەم سیاسەتە هەڵـەیەی ئەردۆگـان گەلی کورد و تورک دەیدەنەوە، ئەردۆگان و خێزانەکەی لە کۆشکێکـدا دەژین کە زیاتر لە (700) ملیـۆن دۆلاری تێچـووە، بە بـەرگـی خەیـاڵ و خـەونی سوڵـتانیـیەوە، هـای لایـڤ دەژی و بە دزی و بە پـارەی ئـەو میللەتـەوە پەخـشـان و تەخـشـان دەکـات.\nماوەیەک لەمەوەبەر (مەڵبەنـدی ستۆکهۆڵـم بۆ ئازادییەکـان) ژمارەی بەنـدکراوەکانی بەدیخانەکـانی تورکیای ئاشکراکرد، ئەوەشی ئاشکراکرد، کە بەندەکراوەکان لەودیوی شیشبەندی بەندیخانەکانەوە، لە ئـازاردان و لە بارودۆخـێکی زۆر نالەبـار و سەخت و دژواردان.. مەڵبەندی ستۆکهـۆڵم ئەوەشی روونکـردەوە کە ژمارەی بەندکـراوکانی لە هەموو لایەکی تورکیادا، کە لە هەژمارکردنێکی وەزارەتی دادی تورکییەوە وەرگرتوون کە تائێستا (260،144) هـەزار کەس لە تورکیادا بەندکـراون.\n(385) بەندیخـانەیە، زۆر پـڕ و قەڵەباڵغـن لە بەندکراوەکان. هەژماکردنە فەرمییەکـان\nلە ماوەی ئەم دوایەشدا، نـزیکەی (45) هـەزار بەندکـراو، بـە پێی یاسـای نەهـێشتنی تیرۆر لە توەرکیادا سزادران و ماوەی زینـدانی کردنیان بۆ بـڕینەوە.. لەوانەش (32) هەزاریان بە توومەتی سەر بە بزووتنەوەی فەتحوڵڵا گولەن تاوانبار کران، ئەودواشی کە کـوردن بە تومـەتی لایەنگـرانی پە کە کە تاوانبارکـران و سزا دران.. بەشێکیشیان لە ئەندامانی (هەدەپـە) ن. کە پەرلەمانتاریان تێـدان.\nهەر مەڵبەنـدی ستۆكهـۆڵم بۆ ئازادییەکـان، ئەو پێشێلکارییانەشی ئاشکـراکردوون، کە چۆن لە بەندیخانەکانی تورکیادا بە شێوەیەکی نایاسایی و نامرۆیی ئازار و ئەشکەنجەی جەستەیی و دەروونی بەندکـراوکان دەدەن. ئەوەشیان لە بەندکـراوەکان قەدەغەکردوون کە پەیوەندی بە خێزان و هاوڕێ و پارێزەرەکانیانەوە بکەن، یا خێزان و پارێزەرەکانیان سەردانیان بکـەن.. مەڵـبەنـدی ستۆکهـۆڵم ئەوەشی وت ، کە لە مـاوەی (565) رۆژدا، دەسەڵاتدانی تورکیا، ئەو بەندکراوانەی کە گومانی ئەوەیـان لێکـردوون کە لایەنگـیری بزووتنەوەی فەتحوڵڵا گولەنن، نابێت بە هیچ جۆرێک پەیوەندی بە خێزانەکـانیان و بە پـارێزەرەکـانیانەوە بکـەن، تەنـانەت بۆشـیان نیـیە کە نـامـە بە پـۆسـت و بە فـاکسیش بـۆ کەسوکاریان بنـێرن.. ئـەم راستییانەش لە بەندیخـانەی (سیلـڤری) لە ئەستەنبـول وەرگیراون. دەبێت بەندیخانەکانی تر چۆن بن؟ ئەگەر بەرانبەر بە لایەنگرانی گولەن کە تورکن ئەم ناهەقیانە بکەن، ئەی دەبێت بەرانبەر بە بەندکراوانی کـورد کە بە نەیـاری سەرسەختی خۆیانیان دەزانـن چ ناهـەقی و نامەردیـیەک بکەن؟


ئیسڕائیل گەورەترین ھێرشی مووشەکی بۆ سەر فەڵەستین ئەنجامدا\n2738 جار خوێندراوەتەوە\nسوپای ئیسڕائیل ١٣٠ شوێن لە کەرتی غەزەی فەڵەستین بۆردومان دەکات و لانیکەم ٢٤ کەس دەکوژرێن، ڕووداوەکە کاردانەوەی فراوانی وڵاتانی ئیسلامی لێکدەکەوێتەوە و بە توندی سەرکۆنەی دەکەن، ئەمریکاش پشتیوانی دەکات.\nدرەنگانی شەوی دووشەممە، لە کاردانەوەی ھەڵدانی ژمارەیەک مووشەک بۆ ناوچەی "ئەسقەلان" لە ئیسڕائیل، کە شەش برینداری لێکەوتەوە، حکومەتی ئیسڕائیل گەورەترین ھێرشی مووشەکی بۆ سەر فەڵەستین، لە ژێر ناوی " پاسەوانی شوورا" دەستپێکرد.\n"جۆناسان کۆنرێکس" وتەبێژی سوپای ئیسڕائیل، لە تویتێکدا ڕایگەیاند، ٢٠٠ مووشەک لە غەزەوە ئاڕاستەی ئیسڕائیل کراون، کە ٩٠٪یان لەلایەن سیستمی دژە مووشەکییەوە خراوەنەتە خوارەوە، لە وەڵامدا ١٣٠ پێگەیان لە کەرتی غەزە کردووەتە ئامانج و بەھۆیەوە ١٥ چەکداری حەماس کوژراون.\nبەڵام "مانگی سووری فەڵەستین" ڕایگەیاند، بۆردومانەکانی ئیسڕائیل ناوچەی نیشتەجێبوونی لە کەرتی غەزە گرتووەتەوە و لانیکەم ٢٤ کەس کوژراون، کە ٩ کەسیان منداڵن و ٢٠٠ کەسی تریش برینداربوون.\nبۆردوومانی دوولایەنەی ئیسڕائیل و بزوتنەوەی حەماس بۆ سەر یەکتر، کاردانەوەی لەسەر ئاستی ناوچەکە لێکەوتەوە، لە زۆرینەی وڵاتانی ئیسلامی و عەرەبی، خۆپیشاندانی پاڵپشتی لە فەڵەستین و دژایەتی ھێرشە مووشەکییەکانی ئیسڕائیل بەڕێوەچوو، لەسەر ئاستی نێودەوڵەتیش، وەزارەتی دەرەوەی ئەمریکا پشتیووانی خۆی بۆ ئیسڕائیل ڕایگەیاند و داوای لە فەڵەستین کرد، بۆ ھێورکردنەوەی ڕەوشەکە خۆی لە وەڵامدانەوەی ھێرشەکانی ئیسڕائیل بە دوور بگرێت.\nئاڵۆزییەکانی نێوان ئیسڕائیل و فەڵەستین درێژکراوەی، گرژییەکانی سەرەتای ئەم ھەفتەیەن، کە لە مزگەوتی ئەقسا ڕوویاندا و بەھۆی ڕێگری سەربازانی ئیسڕائیل لە ئەنجامدانی نوێژ لە نێو مزگەوتەکە، پێکدادانی توند لە نێوان ھاوڵاتیانی فەڵەستین و سەربازانی ئیسڕائیل ڕوویدا.\nپانێڵی بەرەو دەستورێكی دیموكراسی بۆ هەرێمی كوردستان بەڕێوەچوو\nبەهۆی وشكەساڵییەوە ئاستی ئاوی بەنداوی باوەشاسوار بەرەو كەمبوونەوە دەچێت\nگەڕەکەکانی خۆرھەڵاتی دھۆک گرفتی نەبوونی خزمەتگوزارییان ھەیە\nخێرخوازێك لە سلێمانی بێبەرامبەر جلوبەرگ دەداتە هەژاران\nلە سلێمانی نەشتەرگەریەکی دەگمەن ژیانی ژنێکی 29 ساڵ لە مردن ڕزگار دەکات\nئازاد محەمەد جۆرێك تەماتە بەرهەمدەهێنێت كێشی دەگاتە یەك كیلۆگرام\nسبەینێ تاقیکردنەوەکانی پۆلی چوارەمی بنەڕەتی تا ١١ی ئامادەیی دەستپێدەکات\nئۆکراین ھەڕەشەی بەکارھێنانی فڕۆکەی بێفڕۆکەوانی تورکی لە دژی روسیا دەکات\nھێزەکانی پیشتیوانی دوو دەخرێنەوە سەر وەزارەتی پێشمەرگە\nلە ھەرێم ٦١٩ کەسی تر تووشی ڤایرۆسی کۆرۆنا بوون\nكەسوكاری زیندانیكراوانی بادینان داوا دەكەن كەیسەكە بە سیاسی نەكرێت\nقادر حەمەجان: مافی خۆمانە ھەرێمەکەمان بکەینە ھەرێمێکی دەستوری\nچوار کەس لە ئەنجامدەرانی ھێرشەکانی سەر بنکەی عەین ئەسەد دەستگیرکران


14 داعشى فڕه‌نسى له عێراق دادگایی كران\nهەواڵ / عێراق :: 10/03/2019 :: 139 جار بینراوە\nتاگ :: داعش داد\nئه‌نجومه‌نى باڵاى دادوه‌رى عێراق، ئه‌مڕۆ یه‌كشه‌ممه ئاشكراى كرد، له‌ماوه‌ى رابردوودا، دادگاى لێكۆڵینه‌وه به‌پێى یاساى تیرۆر لێكۆڵینه‌وه‌ى له‌گه‌ڵ 14 داعشى به‌ڕه‌گه‌ز فڕەنسیدا كردووه.\nرۆژنامه‌ى (القضاء)ى ئه‌نجومه‌نى باڵاى دادوه‌رى له ژماره‌ى ئه‌مڕۆیدا، بڵاویكرده‌وه: ئه‌و 14 تیرۆریسته فڕه‌نسییه كه سه‌ر به داعش بوون، له‌به‌رده‌م دادگادا ئاماده‌بوون، دواى ئه‌وه‌ى عێراق له سوریا وه‌ریگرتبوون، له دادگاى لێكۆڵینه‌وه‌ى كه‌رخ تایبه‌ت به پرسى تیرۆر به‌پێى یاساى نەهێشتنی تیرۆر لێكۆڵینه‌وه‌یان له‌گه‌ڵ كراوه، یه‌كێك له‌و داعشانه‌ش پێشتر سه‌ربازى سوپاى فڕه‌نسا بووه له ئه‌فغانستان خزمه‌تیكردووه.\nرۆژنامه‌كه ده‌شڵێت: "ئه‌و داعشانه هه‌ڵگرى ره‌گه‌زنامه‌ى فڕه‌نسین، هه‌ندێكیان له بنه‌چه‌دا عه‌ره‌بن، راهێنانى سه‌ربازى و شه‌رعیان له سوریا وه‌رگرتووه، دواى ئه‌وه‌ی په‌یوه‌ندییان به ریزه‌كانى داعشه‌وه كردووه، ئه‌وه‌ش به‌پێى دانپیانانى خۆیان".\nئه‌نجومه‌نى باڵاى دادوه‌رى ئاماژه‌ی به‌وه‌شكردووه: ده‌سه‌ڵاتى عێراقى ئه‌و تیرۆرستانه‌ى له سوریا وه‌رگرتووه، دواى ئه‌وه‌ى ده‌زگاى هه‌واڵگرى عێراقى بەدواداچوونى بۆ كردوون و دادوه‌رى لێكۆڵینه‌وه‌ى تایبه‌تمه‌ندى ده‌زگاكه لێكۆڵینه‌وه‌ى له‌گه‌ڵ كردوون.\nده‌ڵێت: "هه‌موو ئه‌و داعشانه دواى ئه‌وه‌ى په‌یوه‌ندییان به ریزه‌كانى داعشه‌وه كردووه، له سوریا هاوسه‌رگیریان كردووه، هه‌موویان منداڵیان هه‌یه، هه‌شیانه زیاتر له ژنێكى هێناوه".


مەترسی دروستبوونی لافاو و بارانی بەخوڕ لەناوچەیەكی هەرێمی كوردستان دەكرێت و لەو بارەیەوە هۆشداری دەدرێتە هاووڵاتیان.\nلەراگەیەندراوێكی قایمقامیەتی قەزای چەمچەماڵ كە وێنەیەكی دەست (ناس كورد) كەوتووە، ئاماژە بە بروسكەی پارێزگای سلێمانی دەكرێت كە شەوی رابردوو ئاراستەی قایمقامیەتی قەزاكە كراوە و مەترسی دروستبوونی لافاو و بارانی بەخوڕ لەسبەینێ (یەكشەممە) خراوەتەڕوو.\nلەراگەیەندراوەكەی قایمقامیەتدا داوا لە هاووڵاتیانی سنوری چەمچەماڵ و ناحیەكانی كراوە كە لەكاتی بوونی لافاو یان گیرانی باراناوەكانیان، پەیوەندی بكەن بەم ژمارە تەلەفونانەوە بەمەبەستی بەهاناوەچوون و هاوكاریكردنیان، ژمارەكانیش "07718343040 رێبوار جەبار (نوێنەری قائیمقامیەت)، 07501183905 سیروان حەمە (نوێنەری شارەوانی)".\nبەپێی راگەیەندراوەكە هاوڵاتیانی ناحیەی شۆڕش بۆ هەر هاوكارییەك دەتوانن لەرێگەی ئەم ژمارە تەلەفۆنانەوە داوای هاوكاری بكەن"برهان عبدالله امین- سەرۆكی شارەوانی 07701534531، شوان نەسرەدین- نوێنەری كۆمپانیای شكار 07725274303، موحسین نوێنەری كۆمپانیای شكار 07725115215، بەختیار جبار، نوێنەری شارەوانی 07507172540، ئاری قادر عارف، نوێنەری شارەوانی 07501928562".\nقایمقامیەتی قەزای چەمچەماڵ داوا لە سەرجەم فەرمانگە ئەمنی و خزمەتگوزاریەكانی چەمچەماڵ و ناحیەكان دەكات لەحاڵەتی ئامادەباشیدا بن و داواش لەهاوڵاتیان دەكات سەری مەنهۆڵەكانیان هەڵدەنەوە بەمەبەستی كەمكردنەوە و ئەگەری لافاو.


ئێسك و پروسكی ئەنفالكراوان گەیەنرانە بەغدا\nڕاوێژكارێكی سەرۆك كۆماری عیراق ئاشكرایدەكات، ئێسك و پروسكی 171 ئەنفالكراوی ئەنفالكراو لەگۆڕە بەكۆمەڵەكەی سەماوە دەرهێندراون و ئێستا لەبەغدان، دەشڵێت:"مانگی داهاتوو دەستدەكرێت بەهەڵدانەوەی دوو گۆڕە بەكۆمەڵەكەی دیكە كە لەتەنیشت گۆڕە تەواو كراوەكەن".\nسالار مەحمود ڕاوێژكاری سەرۆك كۆماری عیراق لەلێدوانێكی نوسراودا بۆ كەناڵەكانی ڕاگەیاندن ئاماژەی بەوەكردوە، دوای هەڵدانەوەی یەكێك لەسێ گۆڕە بەكۆمەڵە دەستنیشانكراوەكەی سەحرای بادیەی سەماوە، بەشێوەیەكی زانستی دەرهێنران كە ژمارەی شەهیدەكان 171 ژن و منداڵن و گەیەنراونەتە پەیمانگای پزیشكی دادی بەغدا سەر بەوەزارەتی تەندروستی عیراق.\nلەو لێدوانە نوسراوەكە كە وێنەیەكی بۆ SNN نێردراوە ئاشكرایكردوە، "بڕیاروایە مانگی داهاتوو دەستبكرێت بەهەڵدانەوەی دوو گۆڕە بەكۆمەڵەكەی دیكە كە لەتەنیشت گۆڕە تەواو كراوەكەن".\nئەوەشی وت:"تەنها لەپارێزگای سەماوە دەیان گۆڕی بەكۆمەڵی دیكەی ئەنفالكراوانمان لەپارێزگای سەماوە هەن، هەوڵی جدی هەیە بۆ دەستبەكاربون لەدۆزینەوەو هەڵدانەوەی گۆڕەكان بەهەماهەنگی تیمی هەڵدانەوەی گۆڕە بەكۆمەڵەكانی عیراق و هەرێم".\nسەبارەت بەهێنانەوەی ئێسك و پروسكی ئەنفالكراوان ئاماژەی بەوەدا، "هەوڵدەدەین پێش هێنانەوەی ئێسك و پروسكەكان بۆ كوردستان، لەبەغدا مەراسیمی فەرمی و شایستەی بەڕێكرنیان بۆ ئەنجامبدرێت".\nهەفتە پێشتر - Aug 14 2019 10:01PM


هەلی كار، مافێكی سروشتیە بۆ هەمو ئەو گەنج و لاوانەی كە توانای ئیشكردنیان هەیە، وەهەربۆیە، ئەركە لەسەر شانی هەر حكومەتێك ئەم هەلە برەخسێنیت بویان تاكو بتوانن بژێوی ژیانیان دابین بكەن، بەلام هەمو حكومەتێك لە توانای نیە ئەم هەلە بەسووك و ئاسانی بگەیێنیتە دەست ئیشكەران، چونكە وەك ئەم جورە حكومەتە بیر لە و رەوشە ناكاتەوە لەبەر بەرژەوەندی تەسكی حیزبایەتی و دەسەلاتداران، وەهەر بۆیە دەبینین لەم لاو ولەو لا دەست دەكرێ بەخۆپیشاندان بۆ داوا كردنی كارو دامەزراندن لەدام و دەزگاكانی میری، وەزور جار بەتوندو تیژی وەلام دەدرێتەوە.\nلەلایەكی تر زۆر جار گوێ بیستی ئەوەدەبین كە حكومەت ئەوەندە هەزار یان ئەوەندە ملیونە هەلی كار دەرەخسێنی بۆ هێور كردنەوەی قینی داواكاران بەبێ پلانێكی زانستی دارێژراو كەبەهیچ شێوەیەك ناتوانی جێبەجێی بكات . گەر بێینە سەر بارو رەوشی هەرێمی كوردستان هیچ پلانێك نیە بۆ چارەسەركردنی ئەوبێ ئیشەی كەلەو هەرێمە دا بەدی دەكرێت وەتەشەنەی كردوە وە بۆ ئەم مەبەستە پێویستە حكومەتی هەرێمی كوردستان هەنگاو بنێ لە پێناو جاككردنی رەوشی هاولاتیان وەپەرلەمانیش بۆی هەیە ئەو ئەركە پیروزە لە هەمو دانیشتەكانی خۆی بجولێنیت وەپروژە ئامادە بكات وبەدواداچونی بۆ بكات وەهانی حكومەت بدات بۆ جێبەجێ كردنی.\nبۆ بەرەنگاربوونەوەی بێ ئێشی تیشك دەخەمە سەر چەند خالێك كە حكومەت پێویستە كاری لەسەر بكات بەتایبەتی ئیستا لەو وەزعە ئالۆزەی ئیستا كە حكومەت ومیللەت پیادەروا:\n1-كەرتی پیشە سازی/\n-دروست كردنی جۆرەها كارگە و كارخانە كە بۆی هەیە بە هەزاران هەزار كرێكار ئیشی تیا بكات، چونكە ئیستا هیچ لەم شتانە رەچاو ناكرێ وئەوەی هەشبو فروشران ولەناو چوون. ئەم هەنگاوە دەبێتە هۆی نەهێشتنی كریكارو فەرمانبەرانی بن دیوار كە گەلێ زۆرن.\n-هاندانی هاولاتیان بۆ وەبەرهینانی جۆرەها كەل و پەل بەیارمەتی حكومەت كە ئەمەش بەهەزاران كەس دەتوانن سوودمەندبن.\n-دابینكردنی بیمەی كۆمەلایەتی وتەندروستی بۆ هەموو كرێكارو فەرمانبەرانی فەرمانگە گشتییەكان وەتایبەتییەكان وتێكەڵاو .\n2- كەرتی كشتوكالی / وەك دەزانین رەوشی كشتوكال لە هەرێمی كوردستان زۆر خراپ وئالوزە لەبەر ئەوەی بەرهەمی جوتیاران هیچ بەهایەكی نیە چونكە حكومەت هیچ یارمەتی جوتیاران نادات لەلایەك وەلەلایەكی تریش هاوردەی بەروبوومی كشتوكالی دەرەوە زەرەرو زیانێكی زوری بە جوتیاران داوە، وە بۆ چارەسەركردنی ئەم وەزعە نالەبارە پیویستە حكومەت هەنگاو بنێ بۆ:\n-یارمەتیدانی جوتیار بۆ وەبەرهینانی جۆرها بەرهەمی كشتوكالی وەپیدانی پێشینەو داو دەرمان وپەێن وهەموو پێداویستەكانی كشتوكالی وەكۆنترول كردنی نرخ كەلەگەل وەرزەكان بگونجێت.\n-رێگرتن لە هاوردە كردنی بەهەمی كشتوكالی لە دەرەوە، چونكە ئەگەر خالی سەرەوە جێبەجی بكریت بەرهەمەكانی خومان زیاد لە پێویست دەبێت.\n-دروستكردنی كارگەی گەورە لە چەند جێگایەكی هەریم بۆ دروست كردنی بەرهەمی كشتوكالی وەك دۆشاوی تەماتە وترێ وهەنار وشتی تر وەبەقوتی كردنی هەمو جۆرە بەرهەمێك كە لە كوردستان هەیە.\n- رێكخستنی پرۆژەی گەورەی كشتوكالی لە سەر ئەرزەكانی میری كە هێچ بەرهەمێكیان نیە وە بۆی هەیە بە هەزاران جوتیار كاری تیا بكات .\n-كردنەوەی عەلوەی گەورە لە هەمو شارو شاروچكەكان وەئەوەی هەشە زیاد بكرێت وەلە ژێر جاودێری حكومەت بیت بە تایبەتی نرخ دانان.\n-كردنەوەی رێگاوبان بۆ ئاسان كردنی گواستنەوەی بەرو بوومی جوتیاران بە تایبەتی لە ناوچە شاخاوییەكان.\n-بۆ دابین كردنی ئاو پێویستە حكومەت هەنگاو بنێت بۆ كردنەوەی چەند پرۆژەیەكی ئاودان، ئەویش بەدروست كردنی جۆرەها بەنداوی گەورە وبچوك لەسەر روبارەكان ودۆلەكان بۆ كۆنترول كردنی ئاو كە بە هەدەر نەچێت.\n3-كەرتی تەندروستی / دیسان هاولاتی مافی خۆیەتی كە بەتەندروستیەكی باش بژیت وەحكومەت هەنگاو بنێ بۆ:\n-دروست كردنی نەخوشخانەی گەورەی میری لە هەمو شاروچكەكانی هەرێم وەسەنتەری تەندروستی لە هەمو گوندەكان كە بۆی هەیە بە هەزاران دەرچوانی تەندروستی كاری تیا بكەن.\n-هاوردەكردنی جۆرەها ئامێری پێشكەوتووی تەندروستی كەهاولاتی بتوانی سوودی لی وەربگریت بەبێ بەرامبەر.\n-كۆنترول كردنی نەخۆشخانە تایبەتییەكان بەشێوەیەك كە خزمەتی كەم دەرامەت بكەن.\n4- كەرتی پەروەردە / پەروەردەی ئێمە گەر بەڕاوردی بكەین لەگەل ولاتە پێشكەوتوەكانی دونیا زۆر لە دواوەیە، وەبَو ئەوەی بگەینە ئاستی ئەم ولاتانە پێویستە حكومەت بیر بكاتەوە لە :\n-تاكو ئیستا لە زۆر جێگا دەوامی دووجاری هەیە لە قوتابخانەكان وەپێویستە حكومەت دەست بكات بە دروست كردنی قوتابخانەی هاوچەرخ لە هەمو شارو شاروچكەكان وگوندەكانی كوردستان وەهەموو پێداویستیەكان دابین بكات.\n-خوێندنی ئیجباری بكاتە مەرجێك بەسەر خێزانەكان.\n-دابین كردنی ماموستا بەگوێرەی پێویست.\n-بایەخ دان بە پروگرامەكانی خوێندن هەر لە سەرەتاوە تا دەگاتە دوا قوناغ.\nئەمەو دەیەها كەرت و خزمەتگوزاری تر كە لە سەر حكومەت ئەركە بۆ جێبەجێ كردنیان.